
Elnöki megnyitó. 


Az U. I. T. 1935. dec, 14-én tartott közgyűlésében. 


Tisztelt közgyülés ! 


Unitárius Irodalmi Társaságunknak évi beszámoló közgyűlésére 
öttünk össze. Közgyüléseink alkalmával nemcsak a multra vissza, 
— hanem a jövőre — előre is kell tekintenünk, A jövőnek vagy 


. . legalább is a legközelebbi munkamezőnek áttekintése, s a reánk várók 
ő mérlegelése, elsőrendü feladatunk. 


Ami a multat illeti, bizonyos foku sister ássa] tekinthetünk 
arra vissza. Előző közgyűtésíük óta, az azon elhatározott pályázat- 


— hirdetés és megbizás alapján bizonyára munkában vannak kimagasló 


nagyjaink közül Jakab Eleknek és Ferencz Józsefnek élet- és jellem- 
rajza, valamint eredményes egyházi munkálkodásuknak megirása és 
közkincsünkké tétele. Mindkét nagyunknak élete és tevékenysége oly 
mély barázdát szántott egyházunk életében, hogy az egyenesen mér- 
földjelző, s példaadásukra nekünk " elsőrendü szükségünk van. 

És meg kell emlékeznünk arról a nagyfontosságu eseményről, 
hogy a Kolozsvári Unitárius Kollégium történelme, mely egyben 


A egyházunk történelme is, ma már közkézen forog. Oly gazdag 


kincses ház ez, hogy nem lehetünk eléggé elismerők és hálásak Dr. 
Gál Kelemen alelnökünk iránt, ki azt eléggé nem értékelhető fárad- 
hatatlansággal és szakértelemmel összegyüjtötte, feldolgozta s köz- 
kincsünkké nyujtotta, s ezzel egyházunk történelmének megirásához 
egy ,gyalogutat" vágott. Reméljük, hogy e gyaloguton járók és ezen 
járásra hivatottak, most már komolyan foglalkoznak az annyira nél- 
külözött alapos egyháztörténelmünk megirásával, irodalmi társasá- 
gunk nemcsak örömmel üdvözölné ezt, de erejének minden lehető 
megerőltetésével ís támogatná e munkát. 

Midőn ezen elgondolásomnak kifejezést adok, már e gondo- 

Elnöki megnyitó. tel 


ME latnak érlelése végett is, akkor felhasználom ez alkalmat arra is, 
BET 2 hogy Dr. Gál Kelemen alelnökünknek a Társaságunk köszönő 
9 elismerését és háláját kifejezzem nagy és maradandó értékü munká- 
jáért, amelynek közkincsünkké tétele az anyagiakkal való küz- 
delmek miatt, ha nem is Társaságunk érdeme, de annak fényéből egy 
halvány sugár mindenesetre visszasüt Társaságunkra is. i 


4.9 De meg kell emlékeznem a másik alelnökürik Vári Albertről 
$0 is, ki kitartó gondossággal és érdemes tartalommal szerkesztette és 
Hb jelentette meg folyóiratunkat. És reá kell mutatnom főtitkárunknak is 


nemcsak folyóirati tevékenységére, hanem annak bejelentésére is, hogy 


ag közelebbről ujabb önálló munkája fogja gazdagitani irodáltásteábi 
S És ha részletes lehetnék, akkor reá kellene mutatnom, hogy 
tek Társaságunk tagjainak csaknem valamennyie éberen munkál az iro- 
élt , dalom mezején. Nemcsak tb. elnökünk, hanem Kelemen Lajos, Gálfi, 
Vr Pálffi, Varga, Gyallay, Márkos, Perédy, Ürmösi, Szentmártoni, Benczédi, . 
fé Ferenczi Sándor, Szent-Iványi, Kovács, Fikker, Löőrinczy stb. stb. 
a : tagtársunk mindenike egy-egy fáklyavivő nemcsak az unitárius, hanem 
0: az erdélyi magyar irodalom mezején is. 

etes A hivatást teljesítő munkálkodás mellett meg kell emlékeznem 
2 arról is, hogy Társaságunknak gazdasági ügyei is a mult évben je- 
ts lentősen konszolidálódtak. Konverziós veszteség csakis a Gazda- 
94 sági- és Hitelszövetkezetek Szövetségénél elhelyezett betétállomá- 


Kap nyunkat érte. Azt a reményt és bizalmat táplálom, hogy e közérdekü 
tig intézmény is valamely módon és fokozatosan konszolidálódni fog s 

i akkor tekintettel az intézetnek altruisztikus alapvonalára is, töre- 
kedni fog kulturális Társaságunk veszteségeit kárpótolni, s nem fogja 
szem elől téveszteni Társaságunk közérdekü nemes hivatását. 

Hogy a mátés a jövőt is mérlegelhessük, idézem Társaságunk 
alapszabályának 2 §-t, amely szerint Társaságunk célja: az unitá-. 
rius irodalom és történelemnek, s általában a tudománynak unitárius 
szellemben, az ilyen szellemü iróknak tömörítése utján való müűve- 
lése, az unitárius hivek közművelődésének előmozditása. $ 

Ennek folytán mindenekelőtt meg kell állapítanunk, hogy 
unitárius szellemű iróinkat tömöritettük-é ? Igaz, hogy Társaságunk 
1920-ban alakult, s akkor alapitó és rendes tagok csoportositásával 
alapszabályszerü kötelezettségét teljesitette. Azonban azóta, annak 
évenkinti kiigazításával és helyesbitésével nem foglalkoztunk; s-bi-: tő 
zony így megtörtént, hogy egyik érdemes afia épen előző közgyű- 7 

. lésünk alkalmával emlitette fel, hogy ő nincs tisztában, hogy vajjon 
. Társaságunknak tagja-é ? vagy se ? Tisztáznunk és számba vennünk 
kell ugy alapitó-, mint rendes tagjainkat és rendeznünk egymás iránti 

. jogviszonyainkat. Ugy gondolom, hogy közgyüűlésünk tenné ezt vá- 
. lasztmányunk feladatává azzal a meghagyással, hogy jövő közgyű- 
. lésünkre egy tiszta képet mutató előterjesztést benyujtani ne terhel- 

tessék. 

"Társaságunk hivatása továbbá ,áz unitárius hivek közmüve- 
lődésének előmozdítása". Nagyon általános kifejezés ez, természe- 
tésen alapszabályban ez másként nem is lehet. Azonban most, midőn 

. az e téreni tevékenységünknek is küszöbén állunk, kivánatosnak 
. vélem ezt  szabatosítani. Pl. beilleszthető-e e keretbe az is, hogy 
Társaságunk azt az unitárius lelkész, tanitó vagy tanár afiát, kinek. 
4-en felüli gyermekei közül bár egy tanul s ennek érdemes képes- 
ségét állapítjuk meg, Társaságunk akár saját erejéből, akár társa- 
dalmi gyüjtés utján segélyezze, támogassa? Apáink 5—6 gyerme- 
ket neveltek s kisebb-magasabb fokig tanitattak és képeztettek, de 
. ma annyira nehezedtek az életkörülmények, hogy már a 4. számnál 

a támogató segités indokolható. 

A közmüvelődési feladatunk lehető teljesítése végett nem lenne-e 

. kívánatos, pártoló tagtársak toborzása? avagy legalább tagjaink- 
. nál egy-egy gyüjtő persely elhelyezése? Ugy vélem, hogy talán 
méltóztatna ugy ezek, mint más tekintetben közgyülésünk a választ- 
mányunkat felkérni és megbizni, hogy véleményt mondjon és bizo- 
nyos munkatervet jövő közgyülésünk : elé terjesszen. 

. — De talán tovább is mentem, mint ami egy elnöki megnyitó 
keretében helyet foglalhat, ne méltóztassanak rossz néven venni, mert 
hisz annyira nemes és közérdékü Társaságunknak hivatása s annyira 
meg volt utóbbi időben bénitva annak munkássága, hogy a cselekvő 
lehetőség parányi megnyilta esetén az elgondolások tömege tör elő 


és kér életet. 3 
Meleg szeretettel üdvözlöm társaságunknak fagjait s mai köz- 


gyülésünket megnyitom. 
; Dr. Ferenczy Géza. 

Az Unitárius irodalmi Társaság története. 


(1920. aug. 28.—1935. dec. 14.) 


b] 


Száz év óta, amióta Szemere Pál nyelvujitó munkája folytán 3 
használatos lett az irodalom szó, a magyar irodalmi és tudomá- 


nyos életben százszor és százszor igyekeztek meghatározni az iro- 
dalom fogalmát és jelentőségét. Százszor és százfélekép magyaráz- 


ták, száz és százféle meghatározást találtak, de érezni csak egy- 
félekép érezte mindig minden magyar gondolkodó: az irodalom a 


nemzet életének legteljesebb és legtisztább megnyilatkozása, tükör, 
amely boldog időkben az öröm és vigasság mutatója, zord idők- 
ben. pedig biztat, felemel, reményt nyujt. 


Kazinczy Ferenc, a magyar nyelv ujjáteremtő apostola, minden- 


nél bizonyitóbb erővel mondta ki három egyszerü szóban: , Nyelvé- i 


ben él a nemzet." És ez nem költői frázis, nem virágos szókép, 
hanem való igazság. Mert a nyelv a gondolatok legerőteljesebb és 
legmagasabbrendü kifejezője s a gondolatok mindenfelé szétágazó 
és mindenen életet érlelő összessége alkotja a nemzet szellemérté- 
két, erkölcsi és jellemvilágát: lelkiségét. A nyelv a kifejezője a 
nemzet legsajátabb tulajdonságainak, vágyainak, együtt képződött, 
él és alakul azokkal, együtt született a nemzettel, sorsa a nemzet 
sorsa, pusztulása a nemzet pusztulása. Ezért kell a legszentebb 
örökségként öriznünk, legféltettebb  kincsünként védenünk. S mi 
örzi meg annak szépségét, tisztaságát? Az irodalom. 

A magyar nemzet ezer szenvedések között való folytonos 
megujhodásának titka nemzeti irodalmának erejében rejlik. Amely a 
nyelv kincseinek megőrzésével együtt őrzi a nemzet multját és jö- 
vőjét, örömét és fájdalmait, vágyát és sorsát, egész történelmét. 
Egyik  irodalomtörténészünk szerint, ha az ezeregyéjszaka furcsa 
szellemei egy éjjel felkapnák egész Magyarországot, földjével, mult- 
jával, mindenestől együtt s elvinnék egy soha fel nem lelhető 
messzi-távoli csillagzatra, Arany János tizenkét kötetéből maradék 


nélkül meg lehetne állapítani a magyarság egész szellemi, erkölcsi, 

. lelkivilágát, egész történelmi sorsát. Ilyen hatalmas erő, ilyen mul- 
hatatlan érték, ilyen örökké élő valóság az irodalom. 

Az utóbbi években sulyos időket élt át az egész magyarság. 
Kivált az erdélyi részek. Rengeteget szenvedtünk, de lehet, hogy 
még több szenvedés előtt állunk. Gazdasági helyzetünk még soha- 
. sem volt ilyen nyomasztó. Kulturánk bástyafokait naponként rom- 
bolják. És mi mégis hittel mondjuk: nem veszhetünk el, ha nyel- 
vünk s benne nemzeti hitünk él, mert minden fájdalmunkból uj 
erő születik. De Kazinczy példájával élve, minél nagyobb veszede- 
lem fenyeget, annál jobban kell törödnünk e drága kinccsel, nyel- 
. vünkkel, irodalmunkkal s ha azt hiven őrizzük — él a nemzet is! 

Ezek a gondolatok vezethették azokat az előrelátó, nemzetük, 
fajuk és egyházuk sorsáért aggódó, töprengő lelkeket, lelkes unitá- 
rius férfiakat, akik a magyar sorsváltozás legtragikusabb idején, a 
. nagy összeomlásban, egy, az idők szelét érző, viharát álló s az uj 
követelményekkel számolni tudó irodalmi társaság megalakitását 
tartották egyik legelső, legfontosabb feladatuknak. : 

Az 1918. évi nagy tragédia s annak nyomán az erdélyi ma- 
gyar sors hirtelen változása, valljuk meg, fejbe kólintott minden 
magyar embert, megzsibbasztotta ereinkben a vért, szivünkre fa- 
gyott. Mintha taglóval sujtottak volna ránk, ugy megszédültünk a 
történelemnek ebben a furcsa átalakulásában. Iz:iaink épek, erősek 
voltak, gondolataink is friss gondolatokat tudtak termelni, de látá- 
sunk előtt elsötétült a világ, akaratunkra bilincset rakott a kérlel- 
hetetlen végzet. De ahogy tisztulni kezdett a vérrel, borzalmakkal 
tüzpirosra föstött horizonton, ahogy kezdett megoldódni szemeink 
előtt a titkok szürke kárpitja, ahogy szabadabb lett látásunk, sor- 
sunk hordozói is eszmélni kezdtek, lélekzerii kezdtünk s megpró- 
báltuk uj barázdákat vágni, hasogatíni. 

Az erdélyi magyar sorsnak ebben az ujjáalakuló korszakában 
az unitáriusok az uj erdélyi magyar élet első épitőmunkásai voltak. 
. Vezéreink hamar észrevették, hogy az élet uj körülményei közöíit 
elsősorban a nemzeti kultura fönnmaradásáról kell gondoskodni, ami- 
nek pedig egyik legfontosabb része a nyelv tisztaságának megtar- 
tása, továbbadása, sőt továbbfejlesztése, amit viszont egyedül csak 
az irodalom végez és végezhet el. A legelső parancsoló kötelesség 
tehát: irodalmunk életben és éberségben tartása. Az erdélyi magyar 
unitárius közélet fennkölt gondolkodására, tisztánlátására minden- 

kor sugárzó fényt fog vetni, hogy ebben a csonkán, haldokolva . 
induló uj életben elsőként adtak hangot a nemzeti irodalom fontos- 
ságának s elsőkül kezdték meg a magyar nemzeti irodalom szer- 
vezett szolgálatát erdélyi egyházaink között. : 


Az első terv. Í 

Az Unitárius Irodalmi Társaság megvalósításának első terve, 
ha gondosan végigtapogatunk a felénk nyuló szálakon, tulajdon- 
képen a háboru utolsó hónapjáig nyulik vissza. Ezt megelőzően is 
élt ugyan vágy lelkes emberekben egy unitárius irodalmi egyesülés 
létrehozására, különösen, amióta a Protestáns Irodalmi Társaság 
teljesen érthetetlenül kizárta tagjai közül az unitáriusokat, ezek a. 
régebbi vágyak, szándékok azonban sohasem jutottak el a szer- 
vezkedés legelemibb formájáig sem. És pedig egyrészt azért nem, . 
mert az unitárius vallásközönség nagy részének akkori  felfo- 
gása szerint a Dávid Ferenc Egylet keretében amugyis értékelést . 
nyer minden irodalmi törekvés, másrészt nem akarták az irodal-. 
mat felekezeti jellegek szerint tovább parcellázni, sem az egyház 
életében nem akartak egy ujabb egyesületet alkotni. A Dávid Ferenc 
Egylet egyháztársadalmi hivatásának mind szélesebbre terjedése, az. 
irodalmi céloknak pedig mind- gyakoribb jelentkezése, amiket az 
egyre nagyobb termelő készségen felül folyton fokoztak a háborus. 
évek uj gondolatokat, meglátásokat és teendőket mutató eseményei 
is, a világháboru embert és minden emberit pusztító vérzivatarának 
utolsó hónapjaiban, 1918. juniusában mégis határozottan és végle-. 
gesen megérlelték az unitárius lelkekben egy önálló irodalmi szer- 
vezet életre hivását. 

Az unitárius lelkészeknek ez év junius 18—20. napjain Székely 
kereszturt tartott értekezletén sok üdvös és hasznos gondolat kö-. 
zött született meg az elhatározó akarat egy Unitárius Irodalmi Kör 
létesítésére, Bárka József korondi lelkész vetette fel az ötletet 
és tett javaslatot egy felolvasásában az irodalmi kör megteremté- 
sére, Ötlete megfogta a hallgatókat s hogy a szép terv el ne alud- 
jék, azon nyomban bizottságot küldtek ki a javaslat tanulmá- 
nyozására s a gondolat megvalósitására. A bizottság elnökéül a 
nemes idea leglelkesebb pártfogóját, Vári Albert vallástanárt vá- 
lasztották meg. 


Hogy milyen nagyjelentőségünek tartották unitárius közéle- 

tünkben ezt a gondolatot, bizonyitja a Keresztény Magvető 1918. 
julius-augusztus száma, amely a következőket irja ebből az alka- 
lomból: , Unitárius Irodalmi Kör alakitása" cimü cikkében: 

a: : . különösen nagy jelentőséget tulajdonítunk egy unitárius 
irodalmi kör alakitására irányuló mozgalomnak, amely egyesiteni 
szeretné magában az unitárius vallásu iró embereket abból a cél- 
ból, hogy azokat irásra serkentse, irányitsa, buzditsa, szóval, hogy 
szétfolyó és erőtlen irodalmunknak bizonyos összhangot és erőt 
adjon. Hogy mennyire érezték jelenlevő egyházi és világi embereink 
ennek a szükségét, azt a legjobban bizonyitja az a tény, hogy ott 
a helyszínén több, mint 2000 Kor. adomány gyült be a nemes 
. célra . . . Reméljük, hogy ez a mozgalom minden jó unitárius ré- 
széről a megérdemelt szellemi, erkölcsi és anyagi támogatásban 
részesül . . ." 

Ugyanebben a számban Vári Albert , Unitárius Irodalmi Kör" 
címmel nagyobb cikket ir s ebben többek között a következőket 
mondja : 

,:.. Általános a panasz, hogy egyházi irodalmunk pang, hogy 
iróinknak nincs elég témája, hogy meglevő irodalmunknak nincsen 
határozott iránya, hanem az egyes szórványosan megjelenő irók 
ötlete szerint ingadozik. Szóval ujabb és ujabb hangok emelkednek 
amiatt, hogy az a kincsesbánya, amelyet mi unitárizmus néven 
örököltünk sokat szenvedett elődeinktől, ma nincsen kellően kiak- 
názva, hogy mi magunk gyönyörködünk annak fényében, de a 
gyertyát véka alá rejtegetjük s annak áldásait másokkal közölni 
nem tudjuk... Azt pedig el nem hitethetjük magunkkal, hogy az uni- 
tárizmus magát tulélte, hogy nem fejlődésképes, hogy benne nincse- 
nek olyan csirák, amelyek kihajtva az emberiségnek gyümölcsöt 
termelhetnének. Hiszen ez a XVI, századbeli reformációnak a leg- 
fiatalabb hajtása, mely életképességéről a történelem itélőszéke előtt 
oly fényes bizonyságot tett. A kereszténység fejlődésének utja csak 
ez irányban vezethet. Benne oly értékek vannak, amelyeket az ember . 
sohasem nélkülözhet... Azonban a kincs csak akkor bir igazi érték- 
kel, ha azt kellő gyümölcsöztetéssel tudjuk kezelni. Ellenkezőleg holt 
töke s birtokosai rossz szolgák, kik a rájuk bizott tálentumot elássák. 
Reánk is értékes tálentumokat bizott az isteni gondviselés vallásunk 
igazságaiban. Tőlünk függ, hogy azoknak hü vagy hütlen sáfárai 


legyünk. 

Ez a világháboru eléggé megmutatta, hogy szervezetlenség, az 
egyéni vállalkozás csak hősöket és mártirokat terem. A győzelem 
babérját csak a céltudatosan együtímüködő és szervezett sereg 
viszi el. Most, amidőn látjuk, hogy körülöttünk a többi egyházak 
is teljes erővel szervezkednek, amidőn a multért s ezért a nagy 
világkatasztrófáért valamely titkos vádat érezve lelkükön, mintha 
fokozott buzgósággal fognának a mulasztások helyrehozásához : 
vajjon mi nézhetnők-e tétlenül ezt a nagy készülődést? Vajjon ne- 
künk nem volna felelősségünk a keresztény ideálokkal szemben? 
Nekünk kellene homokba dugott fejjel várnunk az idők viharainak 
átzugását ? Nekünk, akiket történelmi hagyományaink arra utalnak, 
hogy legalább is zászlótartók legynnk abban a hadseregben, mely 
ezt a világot a keresztényi eszményeknek meghódítani akarja ?" 

Igy ir nagy szeretettel, mély megérzéssel, az idők és körül- 
mények tárgyilagos megvilágitásával Vári Albert, az előkészítő bi- 
zottság elnöke, az elvetett mag leglelkesebb ápolója, gondozója, 
kertésze. Cikke további fejezeteiben részletezi akör munkásságának 
irányvonalait, kifejti teendőit s azzal a bizalommal végzi mondani- 


valóit, hogy az elhatározást most már a megvalósulás ténye fogja 
követni. 


A nagy tragédia, mint segitő erő. 3 
Az idő minden szándéknál erélyesebb és teremtőbb mester. A 
leghatározottabb emberi akaratnál is gyorsabban érleli a terveket. 
A háborus frontokon mindenfelé ujabb és meglepőbb események 
történnek. A fegyverekre épült hatalmi erő bizonytalanul meginog. 
A harcterek sokasága kezd bolygani, mint a megzavart hangyaboly. 
Es kezd mindenki hazavágyakozni. S lassan-lassan meg is indulnak 
a vezér nélküli csapatok. Egyik bizonytalanságból a másikba. A 
harctér lövészárkaiból a forradalom ki tudja mit hozó zürjébe- 
zavarjába, Az októberi öszi rózsás napok forgatagába. A megszállás 

és megszállottság vak misztikumába. y 
Minden felborult. Rend, ország, hatalom. Erdély földjén uj 
uralom kezdett berendezkedni, urrá lenni. S ez az uj uralom a régi 
élet-formákat egymásután szüntette meg. Az ezer évig saját állami 
keretei között szabadon élő és fejlődő magyarság előtt apránként 
minden hivatali, minden kulturális és gazdasági életforrás kezdett 
eldugulni. Egyedül az anyanyelv s irodalmunk öröktől fogva való 

3 mentsvára maradt meg számunkra valamennyire-érintetlenül, végső 
menedéknek. Ekkor irja a költő : 
n Vigyázzatok ma jól, mikor beszéltek, 
És áhitattal ejtsétek a szót, 
A nyelv ma néktek végső menedéktek, 


A nyelv ma tündérvár és katakomba 
Vigyázzatok ma jó!, mikor beszé tek." 


(Reményik Sándor ; Az Ige.) 

ú Ugy bizony, az irodalom maradt meg számunkra egyetlen te- 
tületként, ahol még ugy-ahogy szabadon megnyilatkozhattunk. De 
még ezen a területen is annyi villamosárammal telitett drót- 
sövénykerités meredett elénk, hogy itt is inkább csak a szel- 
. lem, mint az emberek érintkezése volt szabad végeredményé- 

ben. Két-három ember még összejöhetett, hogy megbeszéljen egy- 
mással valamely tennivalót, de négy ember összejövetelét már 
tömegcsoportosulásnak minősitették s szigoruan büntették, 
Í Irodalmi szervezkedésről, a szervezkedés lényege és formája 
. szerint tehát egyelőre még beszélni sem lehetett. Hiszen ez egyete- 
. mes erdélyi magyar élet irodalma is csak pisla mécsként világolt, 
egyetlen megjelenési foruma az Erdélyi Szemle volt, amely a régi 
jogon rövid hallgatás után most még több lendülettel jelent meg, 
de ennél többet az sem tehetett. Az igaz, hogy ez akkor felette 
nagy dolog volt. Minden, Igy tehát a nyár folyamán elhintett kis 
unitárius mag is csak a szivekben csirázhatott, megbeszélései a 
legiobb szándék mellett is csak egész szük területre korlátozódtak, 
inkább csak egymás ébresztésére, egymás biztatgatására szolgál- 
hatott. De egyelőre ez is elég volt. 

Vezetőink, élükön a mindig elsősorban munkáló és küzdő dr, 
Költő Gáborral, a gondolat-közlés legegyszerübb formájához folya- 
modtak, gépirásos füzeteket irtak s abban adták ki azokat a dol- 
gozataikat, amelyek, hivatalos lapjaink nem jelenvén meg azokban 
a zürzavaros időkben, egyébként nem láthattak volna napvilágot, 
nem nyerhettek volna publicitást. Ezek a kéziratnak. számitó gép- 
írásos füzetek megérdemlik, hogy az 1919. esztendő történelmi 
ereklyéiként őrizzék meg ott, ahol valahol egy-egy példány fenn 
maradt belőlük. Irodalmi társaságunk birtokában is csupán egyet- 
len ilyen kézirat-füzet van, a második számu, amelyik talán épen 
annak a véletlennek köszönheti megmaradását, hogy tartalma nagy- 
részt az irodalmi társaság szervezésével foglalkozik. A füzet cime: 

, Egyházreform-tanulmányok." Cikkeit dr. Költő Gábor, dr. Ferenczy 
Géza, Vári Albert, dr. Borbély Ferenc, dr. Varga Béla és Pap 
Domokos irták. E füzetben szerepel először az Unitárius Irodalmi 
Társaság elnevezés annak a cikknek az élén, amelyet erről a kér- 
désről Vári Albert ir. E cikk már határozottan és szabatosan Uni- 
tárius Irodalmi Társaságról beszél s ezt követően minden ilyen 
irányu cikk és eszmecsere ezzel a névvel tárgyalja az ügyet s azt 

a felfogást és szemléletet követi, amelyet Vári Albert ebben a 
cikkében jelöl meg. Ép ezért érdemes teljes egészében ismét ma- 


gunk elé idézni Vári Albertnek ezt a cikkét: 


, Egyházi életünknek a közeljövőben egyik legsürgősebb fel 
adata az irodalmi társaság megalakítása. A sajtó a modern élet 
lélekzetvétele. A toll a léleknek szárnya. A betü az eszmék, gon- 
dolatok és igazságok szállitó hajója. Ezeknek szervezése, egy célra 
tömöritése, öntudatos irányba terelése biztosítja az egyházi élet fel- 


lendülését. A kornak ezt a figyelmeztető és intő hangját már régen 


meghallották ref. és ág. hitv. ev. testvéreink, amidőn megalakitot- 
ták a Prot. Irodalmi Társaságot, melynek közösségébe minket be 
nem fogadtak. Meghallották a katholikusok, midőn a Szent István " 
Akadémia kebelében csoportosítják iróikat. Mi sem zárkózhatunk 
el előle. Az egyház abban mutatja meg életképességét és létjogo- 
sultságát, ha szellemi értékeket termel s a lelki életet irányitani 


tudja. A vallási igazságoknak napról-napra ujabb ellenségei támad- 
nak! A rombol5 irányzatok mind nagyobb erővel törnek a törté- 


nelem folyamán kijegecesedett intézmények ellen. Ezek mellett a 
hivő lélek mind nagyobb igényekkel lépik föl a maga vallása és 


egyházával szemben. Nem térhetünk ki a harc elől, de ki kell elé- 
gitenünk a folyton fejlődő igényeket is. Mindezeket csak öntudato- 
San szervezett munkával érhetjük el. 

Az unitárius vallásban nagy kincs és nagy erő rejlik. Olyan, 
mint a kiaknázhatatlan bánya. Mi ugy érezzük, hogy a benne rejlő 
igazságok a sziv vallásos érzését megnyugtatják, de a vizsgálódó 


értelem kritikáját is kiállják. Épen ezért igen alkalmasak arra, hogy 


a megcsontosodott dogmáktól elhidegült s ujabb vallási igazságo- 
kat szomjuhozó lelkeket magukhoz vonzzák s azoknak táplálói le- 
gyenek. Ezeknek a rejtett értékeknek a fölszinre hozása s az embe- 


riség közkincsévé tétele ismét csak öntudatos, lelkes, de szervezett 
munkát igényel, 

. Bevallottan kevesen vagyunk unitáriusok. Iróink még volná- 
nak a számunkhoz mért arányban. De még nincsen határozott uni- 
tárius irodalmunk. Azok az itt-ott feltünő halvány mécsvilágok ele- 
nyésznek a rengetegben s a vékonyan csörgedező erecskék áldás- 
hintés nélkül tünnek el a pusztában. Ezeket a gyöngén pislogó mé- 
cseket összevonni s az égő gyertyát az asztalra tenni, ezeket a vékony . 
erecskéket egy mederbe terelni s puszta tájak félndítésére forditani : 
ez volna sürgős feladatunk, amit ismételten csak öntudatosan szer- 
vezett munkával érhetünk el. 

Szervezkedjünk és tömörüljünk s mihelyt lehetséges, alakítsuk 
meg az Unitárius Irodalmi Társaságot!" 

Vári Albertnek ezen a cikkén kivül még négy dolgozat foglal- 
kozott e füzetben az Unitárius Irodalmi Társaság kérdésével s igy 
nyugodtan mondhatjuk azt is, hogy ez az egyházreform-tanulmányi 
füzet majdnem egészen az irodalmi társaság ügyének van szen- 
telve, söt színte azt is mondhatjuk, hogy ezzel a füzettel kezd ki- 
bontakozni valójában az irodalmi társaság ügye a bizonytalanság 
ködéből s lesz ideális álmodozások után öntudatossá vált programm, 
Ezt bizonyítják a többi társasági cikkek is. E füzetben ugyanis két 
cíkk két alapszabálytervezetet közöl a társaság részére; egyiket 
, A társaságnak egy jóbarátja" dolgozta ki, mig a másik dr. Bor- 
.bély Ferenc akkori székelykereszturi tanár tervezete. Egy követ- 
kező cikkben dr. Varga Béla az U. I. T. tudományos feladataival 
foglalkozik, mig egy másik közlemény a társaság pályatételeinek 
közlésével a társaság megkezdett munkásságát s gyakorlati célki- 
tüzéseit bizonyitja. Az emberek megmozdulása, ez a: sok egymást 
követő szándék, dr. Ferenczy Géza és dr. Borbély István első pálya- 
tételei mind annak a tanuságai, hogy a társaság már él, a munka 
megindult, a neve is meg van immár a megtestesült álomnak, legföl- 
jebb a keresztelési ünnepély van még hátra. Igen, az ér elindult 
már. S ha egyideig bozótok és tövises bokrok között fog is foly- 
dogálni, de már ki nem szikkadhat, már biztos, hogy tovább fog 
jutni az első határokon, patakká és folyammá lesz, hogy minél to- 
vább vigye a Hit és Sze forrásának tiszta vizét, messzi határo- 
kori és oceánokon át — az egyetemes emberiség köztudatába. 

A társaság maecenása. 

A társaságot érintő események most már mind gyakrabban 
és egyre érettebb formában váltják egymást. 1919. év októberében 
dr. Tóth György, aki előzetesen az Egyházi Képviselő Tanácshoz 
is terjesztett be egy önálló inditványt irodalmi bizottság szerve- 
zése végett, cikket ir az ujonnan megindult Unitárius Közlönybe az 
irodalmi társaság ügyével kapcsolatban s annak a nézetének ad ki- 
fejezést, hogy a társaság alapját és további létezését anyagi hely- 
zete, a vagyoni kérdés határozza meg. Matériális felfogását nem 
sokan teszik magukévá, de néhányan az ügy sikerét mégis félteni 
kezdik aggodalmaskodó felszólalása miatt. A nemes célt azonban 
már semmi sem tartóztathatja fel a megvalósulás felé közeledő ut- 
jában. Hogy ez az anyagi akadály se sokáig aggassza a lelkeket, 
hamar akad lelkes jelentkező, derék, kiváló unitárius ember, igazi 
Maecenás, aki el akar háritani minden akadályt az utból s azt 
mondja, ha csak az a baj, hogy nincs pénz, hát arról is lehet gon- 
doskodni: én megteremtem a társaság szükséges anyagi alapját. 
S dr. Borbély István, az Unitárius Közlöny szerkesztője, a lap de- 
cemberi számában már nagy örömmel tudatja, hogy akadt egy 
nagylelkü, önzetlen férfi, aki hajlandó az irodalmi társaság anyagi 
ügyeinek fedezetét vállalni s erre a célra nagyobb alapitványt is 
tesz: dr. Ferenczy Géza, akkor még háromszéki köri felügyelő 
gondnok, minden unitárius ügy közismert első és legáldozatosabb 
segitője. A legfélelmesebb ellenvetést sikerült tehát hamarosan le- 
győzni. A hidrának fejét vették, mielőtt a jó ügyet elnyelhette volna. 
Az anyagi helyzet bizonytalansága megdölt. Az Unitárius Közlöny 
következő, 1920. januári számában maga dr. Ferenczy Géza erő- 
siti meg Borbély István bejelentését s közli, hogy az irodalmi tár- 
saság anyagi ügyeinek biztosítására husz ezer leu alapitványt tesz. 
Ez a meglepetést keltő áldozatosság egyszerre elhalgattatott min- 
den ellenvéleményt, legfőbb támogatója lett a társaság ügyét hor- 
dozóknak, eldöntötte sorsát. S nemcsak eldöntötte, de minden időkre 
biztositotta. Olyan tett volt ez, ami minden időkre kiterjeszti a 
maga sugarait, fényesen csillog s társaságunk ennek köszönheti je- 
lenjét, multját és még jövőjét is sokáig. És emellett olyan ügybuzgó, 
tevékeny embert nyert az unitárius irodalom dr. Ferenczy Gézában, aki- 
nek szive, lelke, egész tettereje— és pénztárcája — mindenkor teljes 
egészében rendelkezésére áll azóta is a társaságnak. Dr. Ferenczy Géza 

ezzel az alapiítványával legelső és legnagyobb alapitója, legfőbb 
védője és jótevője, leghüségesebb munkása lett az Unitárius Irodalmi 
Társaságnak. 

Az események ettől kezdve gyorsan peregnek. Március hóban 
a társaság Maecenásának ujabb buzdító cikke mellett e sorok irója 
száll síkra a társaság ügyéért, a junius—juliusi számban pedig Vári 
Albert, mint a kiküldött előkészítő bizottság elnöke tudatja, hogy 
az Unitárius Irodalmi Társaság alakuló gyülését 1920. augusztus 
28-ára összehivta. Ezzel a bejelentéssel lezárul az unitárius irodalmi 
társaság előkészítésének hősi korszaka, hogy uj fejezetében helyet 
. adjon gazdag és termékeny munkássága lendületes bevezetésének. 


A megalakulás. 

A társaság életének uj fejezete 1920. augusztus 28-án kezdő- 
"dik. Ez a nap egyuttal a társaság hivatalos születési dátuma. A 
kolozsvári kollégium disztermében gyültek "össze egyházunk vezető 
emberei s az irodalom és minden nemes ügy lelkes pártolói. Az 
. ülést Vári Albert, a kiküldött előkészítő bizottság elnöke nyitotta 
meg. Bevezető beszédében az élet megsokasodott teendőiről beszélt, 
amelyeknek végzéséből az unitáriusoknak is ki kell venniök a maguk 
részét. A tudományok határait, mondta, nem akarjuk a mi hitelveink 
közé szoritani, de nekünk is kötelességünk a ránk bizott munkát 
nyilt szemmel, öntudatos lélekkel, az időt és eseményeket tisztán 
néző szemekkel, gondos irányitással végezni. Megemlékezik a mult 
törekvéseiről, beszámol az alakulás előzményeiről, jelentést tesz a 
kitüzött pályázatokra beérkezett munkákról, megjelöli az alakuló 
gyülés célját, majd felkéri dr. Költő Gábort, az alapszabályok elő- 
terjesztésére. Dr. Költő Gábor a már elkészült tervezetek alapján 
egy uj alapszabálytervezetet terjeszt elő, amelyet a közgyülés kisebb 
módositásokkal elfogad. Ezután a választásokra került a sor. 

Elnök lett egyhangulag Ferencz József püspök. Igazgató dr. 
Ferenczy Géza. Alelnökök: dr. Boros György, dr. Költő Gábor, 
Vári Albert. Főtitkár: dr. Borbély István. Pénztáros : Gálffy Zsig- 
mond. Tiszteletbeli tagokul választották meg br. Petrichevich-Horváth 
Kálmánt, Perczelné-Kozma Flórát és Péterfy Dénest. Ugyancsak 
megválasztották az első választmányt, melynek tagjai lettek : Benczédi 
Pál, Biás: István, dr. Borbély Ferenc, Bölöni Vilmos, Csifó Salamon, 
dr. "Gál Kelemen, Gálfi Lőrinc, dr. Gelei József, Gvidó 173 Józan 

Miklós, Kelemen Lajos, dr. Kiss Elek, Kovács Lajos, Kádár József, 
dr. Kemény Gábor, Lőrinczy István, Löfi Ödön, S. Nagy László, 
Orbán Lajos, Pap Domokos, Pálffy Ákos, Pálffi Márton, Régeni 
Áron, Szentmártoni Kálmán, dr. Szolga Ferenc, dr. Tóth György, 


Ürmösi József, Ürmösi Károlyné, dr. Varga Béla, Zoltán Sándor. 


(Az ellenőri teendők végzésére később a püspök ur felkérte még 
Kovács Kálmánt.) : i 
Érdemesnek tartom ide irni a társaság első pályatételeit és 


. első jutalmazottjait. Első pályatételei a következők voltak: 1. Nem- 


zeti vallás-e az unitárizmus vagy nemzetközi? 2. A művészetek 


szerepe az unitárius egyházi életben. 3. A gyermeki lélek vallásos 


igényei. 4. Az elmult tíz év nyomtatásban megjelent legjobb uni- 
tárius vonatkozásu tudományos tanulmányai. 5. Unitárius templomi 
közének. 6. Lirai költemény. 7. Elbeszélő költemény. 8. : Orgona 


praeludium. 9. Novella. E pályatételek maguk is bizonyítják a tár-. 


saság egyetemes célkitüzéseit s azok minden felekezeti elfogultság- 


tól és szükitéstől távol álló általános irodalmi és müvészeti jelentő-. 
ségét. A kiirt pályatételekre, valószinüleg épen az akkori idők. 
kényszeritette zárt publicitás miatt, nem mindenikre érkezett pálya-- 
munka, s igy természetesen olyan is van közöttük, amelyiket talán. 
mai napig sem dolgozott fel senki, noha a kérdéssel, illetve e kér-. 


désekkel való foglalkozást ma is nagyon melegen ajánlhatjuk unitá- 
rius iróink figyelmébe. Részint épen azért emeltem ki e helyen is 
ezeket az első pályatételeket. Az első jutalmazottak a következők 
voltak: Az unitárius közének pályadiját Ütő Lajos nyerte. Az or- 
gona praeludium diját Régeni Áron. Lirai költeményével Ürmösi 

Károlyné nyert dijat. Az utolsó tiz év legjobb unitárius tudományos. . 


munkáinak kitüntetettjei dr. Borbély István és Gálfi Lőrinc voltak, 


Mindannyiuk első kitüntetését érdemesnek tartom itt is kiemelni, És. : 


jól esik visszagondolni arra a hangulatra is, amellyel ezeket az első. 


elismeréseket kisérték, arra a lelkes, meleg fogadtatásra, amelyben 


azon a napon az unitárius szellemi élet felfrissült vágyai lobogtak. 
1920. augusztus 28. Ez a nap lett tehát az Unitárius Irodalmi 


Társaság megalakulásának a napja, akkor kezdte meg hivatalos. 
müködését. Két nap mulva már választmányi gyülést tartanak, a. 
melynek határozatából az alapszabályokat jóváhagyás végett felkül-. 
dötték az egyházi főhatósághoz, amely aztán az Egyházi Képviselő. : 
Ianács 1920, december 8. ülésén hagyta jóvá, különböző ügyrendi. 

és programm-előterjesztéseket és javaslatokat tettek s ezzel kez- 
. detét vette egy határozott és céltudatos munka nemcsak az erdélyi 
unitárius élet érdekében, de az egész erdélyi magyarság irodalmi, 
tudományos és kulturális, nemzeti és nemzet-erkölcsi fejlődése érde- 
. kében is. Hogy e munkát kellő eredménnyel és minél nagyobb si- 
kerrel végezhesse a társaság, ebben mindjárt a legelején segitségére 
siettek alapitványaikkal efélz József püspök, Ferenczy József, 
Tana Sámuei, Péter Sándor, Székelyderzs egyházközség és mások. 
Ilyen lelkesen, öntudatosan, megértőn és megértve indult el az iro- 
dalmi társaság munkája kzokbán a sulyos időkben, amikor körös- 
körül fojtó nehéz füstfellegek, életre ólálkodó hinárok, a háboru 
. vad irtózataiból vissza-visszanyuló polyp-karok vártak minden friss 
megmozdulásra, uj élet-akaratra, tiszta és bécsületes emberi szán- 
dékra. 


A vándorgyülések. j 

A társaság szép ivvel lendülő munkásságának legszebb 3 
- köve: az 1920—23. években tartott vidéki felólvasások sorozata. 
Vándorgyüléseknek nevezték ezeket a vidéki kirándulásokat, amelyek 
során beutazták majdnem egész Erdélyt, behálózták az egész uni- 
tárius lakósságot, személy szerint szóltak ugyszólván minden egyes 
hivünkhöz. Olyan imponáló szárnybontással nyilatkozott meg eze- 
ken a vidéki összejöveteleken az unitárius magyar lélek, amilyen- 
ben azelőtt is, ázóta is ritkán jelenhetett meg. Ez a vándorgyülés 
sorozat a legnagyobb elismerést érdemli nemcsak az egyház részé- 
ről, de az egész magyarság részéről is, amelynek bármely szer- 
vezete irigyelhetné annak szárnybontó szépségét, lélekemelő s 
épitő erejét. Büszkén mondhatjuk, hogy társaságunk már akkor 
észrevette, meglátta, hogy mi a mi kulturális megmaradásunk- 
"nak az alapfeltétele, utja, meglátta és munkálta azt, neki indult 
és tovább haladt azon az uton. A városi közönség irodalmi 
művelésének munkálása mellett kiment a falvakra, messzi kis 
községekbe, ahová ritkán jut el a városi szin, hang, lélekkel 
élő ember, és ott hirdette az Igét, a magyar Igét, az unitárius 
Igét, a keresztény felebaráti és testvéri szeretet oly szépen hangzó, 
de annál kevésbé gyakorolt igéit. S. Nagy László. 


(Folytatjuk ) 


Dávid Ferenc és a szellemtudományok. 


Az Iván László Dávid Ferenc tanulmánya? megérdemelt álta- 
lános és mély benyomást keltett. Bár a tanulmány alaptétele, hogy 
Dávid Ferenc tisztán vallási természet volt minden , teoretikusság" 
nélkül, igy a maga merev egyoldaluságában elfogadhatatlan, arra 
égető szükség volt, hogy az ő mély vallásosságára valaki figyel- 
meztesse a racionális hitelveit előtérbe helyező s igy a tulajdonkép- 
peni vallás erejéből mindinkább veszitő unitárizmust. Nem egészen 
bizonyos azonban, hogy a tanulmánynak megvan-e az a tudomá- 
nyos értéke, amely egyedül alkalmas arra, hogy a fölkeltett benyo- 
mást állandósitsa. Szerintem a tanulmány azon része, amely Dávid 
Ferenc arcát a német szellemtudományi iró, Spranger, osztályozásai 
szerint próbálja megalkotni, teljesen hibás alapon áll. Azok a részek 
azonban, amelyeket Iván László a Dávid Ferenc iratainak közvetlen 
tanul nányozása alapján irt, rendkivül figyelemre méltóak, bár azok 
minden megállapitását nem lehet teljesen elfogadni. Itt mutatja ki 
Iván László a Dávid Ferenc mély gyökerü vallásosságát s ezzel 
kapcsolatban egy teljesen eredeti megállapítást is tesz, amely már 
egyedül biztositja a tanulmány értékét. ciadi 


he 

A tanulmány eszmemenete a következő: Dávid Ferencet ugy. 
Ravasz László, mint Thienemann és Borbély István tévesen fogták 
föl teoretikus embernek. Ez nyilvánvaló onnan, hogy Spranger a 
, Lebensformen" cimü művében meghatározta a teoretikus és vallásos 
tipusok jeliegzetességeit s ezek közül Dávid nem az elsőbe, de a : 
másodikba talál. Ez a tanulmány egységbe foglaló keret s igy ezek 
szerint Iván László Dávid Ferencet a Spranger szempontjai szerint 


! Az alábbi birálati megjegyzéseknek nem csak az nültera pars" elvé- 
nél fogva adunk helyet, hanem azért is, mert sajnáltuk volna, hogy az Iván 
nagyértékü tanulmánya semmi visszhangot ne keltsen. Szerk. 


" Dávid Ferenc arca a szellemtudományi lélektan tükrében. A Ker. 
Magy. füzetei 17. szám, 

kivánja megitélni. E szempontok érvényességét illetőleg semmi két- 
sége nincs. , A lelki alkattan örök törvényszerüségeiről" beszél (4. 1.) 
s ügy veszi, hogy Spranger azokat teljesen isméri, Holott a Spranger- 
féle félektáni tipusalkotás teljesen tudománytalan, az nem más, mint 
a német metafizikai ákoskodás egyik igen jellegzetes, de használ- 
Hatatlan terméke. 

"Spranger szerint az emberek hat főtipusba oszthatók. Mind- 
járt utána megállapítja : a tipusok az egyes emberekben vegyesen 
fordulnak elő. , De annyi bizonyos, hogy a nagy egyéniségek pola- 
rizált lelkek, akikben egy-egy szellemi aktus a többi felett tulsuly- 
ban van." (14. 1.) Mindez mind helyes lehet. De a továbbiak- 
ban Spranger már képesnek hiszi magát arra, hogy a vegyes tipu- 
sok állandó, mindenkire érvényes tartalmát fegállánitós s igy lesz az 
teoretikus, vágyis a tárgyi világ véges részeit megismerni és rendszerbe 
foglalni kivánó ember nála : 1. érzelemmentes, 2 . szélsőséges individua- 
lista, 3. kozmopolita, 4. radikális, 5. vallástalan, 6. életcélt nem ismerő 
és 7. a személyes értékeket tagadó, aki ,nem szeretetből, vagy 
haszonból, vagy belső harmoniából indittatva cselekszik, hanem a 
törvényszerüség, maximaszerüség pedantériája az 6 cselekvésének 
igaza, formája (forrása ?)". (18 I.) Ha pedig nem éppen ilyen, akkor 
ném vérbeli teoretikus — teszi hozzá Spranger diadalmasan. (17 I.) 

"Iván ezek után megállapítja, hogy Dávid Ferenc e tipusba nem 
tártozik bele, ő tehát nem teoretikus. 

n a magam részéről szeretnék bár két embert ismerni, aki 
e tipusba beletartozik. De hiába gondolom végig a hires tudósok 
sorát, egy sem , vérbeli teoretikus". Az egyik a tudománya mellett 
fest vagy hegedül, tehát már nem érzelemmentes. A másik az 
egyetemes emberszeretet mellett tesz hitet s kisérletezései közben, 
az emberiség érdekében saját életét is kockáztatja, tehát nem szélső- 
séges individualista. De olyan is van, aki sovinista, tehát nem 
kozmopolita. S aki nem radikális hajlamu, az nem lehet , teoretikus"? 
Hát az ujabb kor vallásos tudásaihoz mit szóljunk ? S az emberiség 
szolgálata nem életcél? Vagy a kitartás, becsületesség megbecsü- 
lése nem személyes értékeknek szól? A tégy az, hogy a Spranger 
osztályozásának megfelelő szörnyszülött átikrisztus nem létezik csak 
a derék német fejében ! 
" " Egy kis bepillantást Iván László megenged abba, hogy a 
, szellémtüdományi" léléktan" "e kiváló müvelőjé miképpén alkotta meg 

tipusait. , A megismerés sohasem teremt értékelő aktusokat" mondja . 
Iván, Spranger után. (15. I.) Persze, hogy nem, mert a fenti lélek- 
tan a megismerő és értékelő aktusokat é-.esen elválasztja. Ha tehát 
léteznék olvan: ember, aki csak megismerő s egyben nem értékelő . 
is volna, az csakugyan hasonlítana a Spranger , vérbeli teoretikusá- 
hoz". De a valóságban a tárgyi világot megismerni, rendszerezni 
kivánó. ember egyben értékelő is, vagyis: utjai, vágyai stb. vannak 
s akkor már nem érzelemmentes és nem szükségképpen individua- 
lista meg a többi. é 
Itt azonban nagyobb baj van annál, minthogy Iván megálla- 
pitotta, hogy Dávid Ferenc nem a sprangeri agy szülötte vérbeli 
teoretikus. A baj az, hogy akiebbe a német okoskodó gondolkodásba 
beleszokik, az a lejtőn nem állhat. E gondolkodás legszánandóbb 
hibája a fogalmak titkos, szinte ellenőrizhetetlen tartalom cseréje. 
Igy például a teoretikusság az egyik pillanatban a Spranger-féle 
kategoriát jelenti, amit fenn már ismertettünk. A másik percben vi- 
szont egy tartalmilag tőle különböző, vele sokban ellentétes osztá- 
lyozást, amit Iván a Ravasz és társai kritikáiból von el, amelyek 
szerint Dávid teológiai reformer gondolkodó, meg a fölvilágosodás 
bajnoka, vagy a modern szubjektivizmus prófétája. Iván mind a 
kettőt egyformán a ,teoretikus" szóval jelöli; bebizonyitja, hogy 
Dávid nem teoretikus a sprangeri értelemben (ezzel teljesen egyet- 
értünk) S azf hiszi, hogy ezzel azt is bebizonyitotta, hogy a 
ravaszi értélemben sem az, h.lott az már egészen más dolog, 
De ennél még nagyobb következésekre is ragadja a titkos fogalmi 
tartalomcsere. Iván meggyülöli a Spranger-féle (nem létező) teore- 
tikust, aki valóban méltó is a gyülöletre. Ő az uj kor minden se- 
kélységének, bukdácsolásának az oka. Igen ám, de a gyülöletét át- 
viszi a valóban létező s egészen másfajta, a gyülöletet meg nem 
érdemlő teoretikusokra is, igy lesz Iván László dr. a tudásnak, fel- 
világosodásnak legtajtékzóbb ellenségévé. ,A felvilágosodás a szo- 
fisták tudománya minden időben." — mondja (38. I.) Semmi jót 
nem tud a tudásról, a felvilágosodásról mondani, az , minden vallást 
kiirtani igyekszik," ,az élet mélyebb érzései és követelményei előtt 
értelmetlenül áll," ,csonka lelkü," (36. 1) a tudósok vértanuságát 
pedig hiuságuknak és gőgjüknek tulajdonitja. (19. I.) — Hát ez már 
nem az unitárizmus utja, az bizonyos, mert azt, helyesen vagy hely- 
telenül, mindig a vallásnak és a fölvilágosodásnak összhangját ke- 

reste. Dávid Ferenc is. Ravasznak igaza van, hogy Dávid , kereste 
az igazságot, Thienemannak is, hogy ő a , fölvilágosodás bajnoka," 
talán Borbélynak is, hogy ő a vallási szubjektivizmus felé hajlott. 
Dávid föltétlenül teoretikus is volt. Csak éppen azt kell ehhez hozzá- 
tenni — és itt jön Iván László helyes és szükséges hangsulya, — 
hogy teoretikussága nem meritette ki az ő gazdag lelkét s hogy 
annak bizony az érzelemdus, tüzes vallásosság volt a fő jellemvonása. 


II 

Most egy rendkivül hosszu rész következik, amelyben [ván 
László a Spranger és (kisegitésüly a Heiler fölfogását ismerteti a 
vallásról és a vallásos ember-tipusról. Iván itt nem gyakorol kriti- 
kát forrásai felett, azokat a maguk teljes egészében igazaknak fo- 
gadja el. Azzal nem törődik, hogy a vallás tüneményeinek vizsgálásá- 
"val százak foglalkoztak s hogy a legmegbizhatóbbak az angolok, 
akik hatalmas tapasztalati anyagot gyüjtöttek össze. Azzal sem, hogy 
a vallástudomány még sohasem tudott egy meghatározásban meg- 
egyezni s hogy igy a kérdés még mindig vitás. Ivánnak ez a kri- 
tikátlan dogmatikussága a saját maga által elfogadott igazságokkal 
szemben gyakran bántó ugy a tanulmányában, mint más irásaiban. 
A Borbély Istvánról mondottakkal tulmegy a határon, különösen 
akkor, ha figyelembe vesszük, hogy az irónak nem volt alkalma 
azokat a forrásokat is tanulmányozni, amelyek alapján Borbély az 
elméletét fölállitotta. Dávid eddigi életíróit is igen meggondolatlanul 
vádolja Iván a lélektani ismeret teljes hiányával. (4. I.) A lélektani 
megértéshez nem Spranger ismerete, de emberismereti érzék szük- 
séges, amely számtalan iróban tudás nélkül is föltalálható. 

. — Ezzel a tökéletes bizalommal most már Iván megmondja ne- 
künk Spranger nyomán, hogy a vallás ,az élet különböző értékei- 
nek egy egyetemes értékre való vonatkoztatása, illetve annak meg- 
élése." (25. I.) E meghatározás a szintén német értékfilozófia terméke. 

Belemenni a meghatározás birálatába, tulmenne a jelen kis ta- 
nulmány keretein, mert az az egész értékfilozófia birálatát jelentené. 
De különben is Iván a tanulmány valóban Dávid Ferenccel foglal- 
kozó harmadik részében csak kevés hasznát veszi az egész csak- 
nem egy ivet kitevő fejtegetésnek. Igy tehát nem is foglalkozunk 
többet Sprangerrel, neki örömteli bucsut intünk s a tanulmány har- 
madik, rendkivül értékes része tárgyalásához fogunk, amelyben Íván 


Dávid Ferenccel közvetlenül foglalkozik. 
száej sé 

IL : 
Iván László a XVI. század szellemi irányzatának tárgyalásából 
indul ki s megállapitja, hogy Dávid Ferenc nem ahhoz az ,ujkori 
immanens (vagyis: pozitivista) jellegü kulturához" tartozott, , amely. 
az ókori latin-görög filozófia és müvészet felujitásából született meg, " 
hanem ahhoz az ,uj, transcendens jellegü lelki kulturához, amely a" 
Biblia felfedezéséből táplálkozott." (36—37 I.) 
Iván Lászlónak az a megállapítása sok tekintetben igaz, ami 
a Bibliára vonatkozó részt illeti. De vajjon olyan bizonyos volna az, 
hogy Dávid Ferenc érintetlen volt attól a humanista szellemtől, a 
melyet Iván László olyan sötétnek fest és olyan kérlelhetetlenül vág 
el Dávid Ferenctől? Én magam a kérdés eldöntéséhez nem érzem 
magam följogosítva. De Szent-Iványi Sándor, akinek az unitárizmus 
kialakulásáról két alapos, rendkivül fontos szempontokat felszinre 
hozó s érthetetlenül figyelemre is alig méltatott tanulmánya jelent 
meg a kövendi ifjusági nagygyűlésen tartott előadásában, éppen 
Dávid Ferencnek és az ókori filozófia és müvészet felujitásából szár-. 
mazó humanizmusnak szoros viszonyát tárgyalta, ami a Dávid Fe- 
renc vallásosságát egyáltalán nem tompitotta, söt élénk szinekkel. 
töltötte meg. (v. ö. Dávid Ferenc lirai lelkesedését a szeretetért, . 
amint azt Iván László bőven tárgyalja a 49—50 lapon). Iván László Í 
főhibája éppen az, hogy különböző irányzatok elkeveredését ugyan- 3 
azon emberi lélekben nem tudja meglátni és elfogadni, neki a tyuk- 
farmmal foglalkozó, népével törödő lelkész szükségképpen vallás- 
talan s mig az elvetett irányzatot egy talmi papot megszégyenitő 
dühvel festi ördögi feketére, addig az elfogadott mindig hiba nélkül 
való. Láttuk már a felvilágosodás elleni kitöréseit. Pedig a valóság . 
valószinüleg az, hogy Dávid Ferencet a humanista felvilágosodás . 
szelleme is megérintette, de ugyanakkor csakugyan teljesen a Bibliá- 
hoz fordult, mint tekintélyhez, amikor Isten igaz tudományát kereste. . 
Lássuk most már, hogy mi volt a Dávid Ferenc állásfogla- 
lása a Bibliával szemben, Ezt Iván László helyesen fejezi ki: AZ 
Isten megismerése a Biblia világán keresztül, ez volt Dávíd Ferenc. 
főkérdése," (39. I.). A Biblia a Dávid kezében eszköz volt Isten. 
megismerésére, Iván László bizonyára meg van győződve arról, 
Ü a tanulmányában használt többi idevágó kifejezés is ugyanezt. 
jelenti. Deitt ő ujra a német filozófia hibájába esik. Nem veszi. 
Észre, hogy ha ő esetleg mindig ezt is érti, az, amit máshol mond, 

mást fejez ki.Ime az idézetek hosszu sora : , Az evangéliumot akarta 
a maga mivoltában megragadni. Ezt tartotta élete értelmének, sze- 
retete méltó tárgyának, lelkesedési igazi céljának" (19. I.). , Egyet- 


. len értéket ismert csak, — de azt szive egész forróságával sze- 


rette: az evangéliumot." (20. I.). , Cselekvéseit egyetlen értékideál 


. mozgatja: az evangélium tisztaságának visszaállítása." (22. I.) , Tö- 


rékvései lényege ez: minél közelebb lépni a Bibliához." (37.11) 


— a... teljesen ahhoz a szellemi irányzathoz tartozott, amely a Bibliát 


akarta az emberi lélek középpontjába állitani." (38. I.) Bárki előtt 
nyilvánvaló, hogy e kifejezések a Bibliát kiemelik eszközi mivoltá- 
ból s neki a vallás rendszerében önálló helyet biztosítanak. Ott 
ahol maga a Biblia a lelkesedés célja, a szeretet tárgya, az emberi 
lélek középpontja, ott a Biblia már több, mint eszköz. S nekem az 


. a meggyőződésem, hogy Iván László nem egyebet, de ezt az értel- 


" 


mezést követi lelke szerint. Hiszen 0 a vezére annak a mozgalom- 


. nak, amely minden feltétel megjelölése nélkül a Bibliához való 


közeledést, a Bibliának a nép kezébe való adását hangsulyozza, 
holott az unitárius lelkészek zöme, akik, mint Dávid, a Bibliát esz- 
közül használják Isten megismerésére, tudják, hogy a Biblia maga 
Isten tiszta megismerését igen gyakran nem szolgálja s annak 
lelkes olvasása a legtöbb falusi ember hitét eltorzítja, olyan nehéz 
annak igazi megértése. De káros a hangsulynak az , Isten megisme- 
réséről" a , Bibliára" való tevése azért is, mert mig az előbbi, az 
unitárius hagyományokon alapuló irányzat, a Biblián kivül más. esz- 
közöket is igénybe vehet Isten megismerésére s igy hitét mindig uj 
támaszokkal erősitheti meg, addig a , bibliás unitáriusok" be vannak 
zárva a Biblia világába, egy kétezer év előtti világba s akkor, ha 
az emberiség csakugyan fejlődik, a Bibliával egyedül azt utólérni 
nem tudják. : 

Dávid Ferenc mindig az Isten megismerésére szolgáló eszköz- 
nek tartotta a Bibliát. Magas dicsérete a legtöbbször a Biblia és a 
Dávid által tekintélyeknek el nem fogadott egyház-atyák, meg Zsi- 
natok végzései, irásai között levő különbség érzékeltetésére s7.1- 
gál. Éz Dávid jelentőségét messze tulviszi a korabeli reformás :K 
jelentőségén, akik irányzata csak a barth-i teológia zsákuccajaba 
tudott torkollani.. 

Egy másik megállapitása Iván Lászlónak, amely tisztán meg- 
értve szintén lényegében helyes, de amelyet Iván, a német okos- 

kodás hinárjában ismét összezavar, az, hogy Dávid Ferenc nem. 
volt lázas, az igazság keresését magáért a keresésért végző ujitó.. 

Helyesen állapítja meg, hogy elveit mindig másoktól kapta s csak. 
vonakodva, lassan lépik egyet előre. És helyes az is, hogy ennek 
okát az ő vallásosságában találja még, mint amely, ha a lélek 
egész teljességét betöltötte és lángragyujtotta, csak nagy nehezen. 
akarja felismerni magában a tévedést. De itt már Iván téves kö- 


vetkeztetéseket tesz. Hibásan tagadja, hogy Dávid vallási reformá- 
tor volt. A vallási reformátoroknak több tipusa van. Dávid abba a. 
tipusba tartozott, amelyik a megtorlasztott, gátak mögé szoritott 
vallási fejlődés zsilipeinek megnyitásában, tehát magában a vallási 


forradalomban részt nem vesz, de mihelyt znnak igazáról s a he- 
lyes irányitás, szervezés szükségességéről meggyőződik, annak nyom- 
ban élére áll. Igy kezdette ő meg a reformátori pályáját. Később 
még hevesebb lett a tevékenysége. Az antitrinitárizmus és unitáriz-" 
mus. kialakitása utján tényleges népvezetésre is reávitte a meggyő- 
zödése, aminek ujraalakitásánál többet a könyveitől nem kapott. 
Mindez Dávid vallásosságát egyáltalán nem kisebbiti. 

U;yancsak téves, sőt egyenesen káros, hogy Iván Dávidot 
lassu haladása miatt konzervativnak mondja. Az, aki halad, még 
ha olyan lassan is, az halad és nem áll, vagy forog egy helyben. 
A konzervativ az, aki a 350 és 600 éves intézményeket minden- 


áron s csak kis, lényegtelen változtatások árán fönn akarja tartani, 


s csak azért, mert 600 évesek. Ügyeljen mindenki, aki Dávidot 


konzervativnak nevezi: hát ő ezek közé az emberek közé tartozik ? 


1 Va 

Az Iván László többi megállapitásainak nagyrészt ezek he- 
lyességét, vagy fontosságát lehet kiemelni, 

Igen szükséges hangsulyt tesz Iván arra a letagadhatatlan 
tényre, hogy Dávid Ferenc a Biblia megértéséhez a Szentlelket, tehát 
az ihletettséget, inspirációt, megérzéseket hivta segítségül, Ki kellenő; 
már egyszer mutatni, hogy a ,józan ész" bélyege mikor ragadt az 
unitárizmushoz, mikor kezdette az a racionalizmus szerepét hang- 
sulyozni ? Dávid ezzel az indiai Brahmo Samaj-ot évszázadokkal 
megelőzte a tekintély igazi helyének megtalálásában. 


Rendkivül érdekes az a rész, amely a Dávid Ferenc vallásos- . 


"sságával közelebbről foglalkozik. Itt uj vonásnak számit Ivánnak. 

. azon sejtése, hogy Dávid a Serveto műüveinek olvasása közben 


megtérésszerü élményen ment keresztül. Helyesen hangsulyozza Iván 


. a Dávid állandó bizalmát Istenben, azon érzését, hogy ő mirdig a 


szentlélek, Isten lelke vezetése alatt áll, valamint érzelmeinek gaz- 


. dag skáláját. Végül a Dávid ismeretes türelmessége okát is azon 


megértésben mutatja ki, hogy a hit az egyes emberekben különböző 
mértékben található. ltt azonban kár a. fölvilágosodást szidni, hi- 
szen ez a megértés minden bizonnyal : felvilágosodás. 

S most eljutottunk a tanulmány legtöbbet érő részéhez. [ván 
nagyszerüen megvilágosított példákkal próbálja bizonyitani, hogy 
Dávidnak már a Serveto müvek olvasása után kialakult a végleges, 
Jézust teljesen embernek tartó fölfogása, s hogy azután még éve- 
kig Istennek nevezte Jézust, annak csak az volt az oka, hogy két- 
ségbeesetten kereste az ,isteni"-nek megfelelő kifejezést. Ezt azon- 
ban az akkori magyar nyelv fogyatékossága mellett nem találta meg 
soha, s igy az ,isteni"-t csak az Isten szónak, mint állitmánynak hasz- 
nálatával tudta kifejezni; a különbséget a magyarázatokkal pró- 
bálta nyilvánvalóvá tenni. , Más istenség aincsen, hanem az Atyáé . . . 
az Atyának istensége lakozik őbenne teljességgel" (56. I.). Az Iván 
László okfejtése olyan meggyőző, hogy egy pillanatra én is meg- 
nyugvással gondoltam arra, hogy hát tévedtem a Dávid Ferencről 
irt tanulmányomban, (megjelént az , Erdélyi Csillagok" címü könyv- 
ben) amikor a Dávid ellenségei vádját elfogadtam. Dávid sohasem 
hitt két Istent, egy Atyát és a Krisztust. A dolog azonban nem 
olyan egyszerü. Azt, hogy Dávid 1571 előtt Jézust valóban Isten- 
nek tartotta-e, amint azt Borbély és mindenki más hiszi, az Iván 
okfejtéséből még nem lehet megállapitani. Miképpen történhetett az, 
hogy Dávid Jézus nem imádása mellett csak a 70-es évek közepén 
tört lándzsát ? De főképpen : elismerte-e Dávid 1565 és 71 között, 
hogy nem csak Jézus, de minden ember Isten, illetve isténi ? Ennek 
nyomára nem emlékszem az ő irásaiban. Akkor pedig kicsit szá- 
mitott volna az is, ha Dávid az ,isteni" szóra mégis rábukkan. 
Ha az Isten egy, de az emberek között csak egyetlenegy , isteni" 
lény van, aki Isten lelke által beárnyékoztatva, szüztől született, 
Istennek egyszülött fia, ez mégis csak Isten, ha kisebb is az 
Atyánál. Dávid fölfogása tehát mégis áriánus volt Serveto követése 
idején; két Istent hitt, csak éppen a Fiut kisebbnek tartotta, mint 


az Atyát. 
SZE 


! 


Ezt a vitát azonban korántsem tartom eldöntöttnek a fentiek- 
kel. A Dávid Ferenc iratainak tanulmányozása az Iván László telje- 
sen eredeti elmélete alapián ujból meg kell hogy induljon. Még ha . 
az elmélet helytelennek is bizonyulna, értékét még akkor sem veszi- 
tené el, mint a Dávid krisztológiájának megértése körüli zavarok 
eloszlatására alkalmazott ragyogó gondolat. I 

Iván Lászlónak azt tanácsolom, hogy mondja föl a bazátááztl 
a németjeivel. Álljon a saját lábára; mert van mire. A magyar nyelv 
tisztaságára is ügyeljen. Csak ott használjon idegen szót, ahol az 
elkerülhetetlen. Ki kell gyomlálni minden , fundálást" és ,intendá- 
lást." Ha a jövőben arra törekszik, hogy a benne levő vallásos 
értékeket a magyar (és nem a német) eszejárása szerint kifejezze, 
a vallásos megujhodást sóvárgó unitáriusok zavartalanabb örömmel 
fogják üdvözölni. ; 

Debrecen Balázs Ferenc. 

Maghintő. 


Fején tüzes Napfény-koszorú ragyog. 
Érdes markát csókolja aranyló búza : 
döngő lépte alá ősritmust ver a rög, 
mig a szent maghintő-jármot huzza. 


Hősin kilendült karja, mig a forró Föld 
aranyló vérét sugárzón szórja szét: 
fenn a pacsirta-nótás, kék Égben, 

öröm dörzsöli Isten fénylő szemét. 


Hulló verejték-esőjén zöldül a vetés, 
szétszórt erejére áldást az Égből kér, 
Záporvert sorsán csirázik a Jövő, 
s benne marad meg tisztán a vér. 


Napkeltét fogadó, ős Erőkirály ! 
Ki a föld szivét frissiti minden Tavaszon : 
az Isten küldte Őt, hogy nyütt városok 
kormos nyakába kenyér-tarisznyát akasszon. 
Gyallay-Papp Sándor... 
! Szerzőnek most megjelent , Zug a rengeteg" c. verskötetéből. . 


Nehány megjegyzés Balázs Ferenc vallásos 
i nevelésére vonatkozólag. 


I Az , Unitárius, Egyház" 1935 jun.-jul. 15. számában Balázs 
Ferenc, ugy vélem, összegezi a vallásos nevelés nagy kérdéseit 
A vallásos nevelés célja" cim alatt. (Vallásos és nem vallás- 
erkölcsi nevelés. Nála nyilván megszünik a kettő közötti disztink- 
ció. Ez a két különálló, de egymásra ható és egymást szervesen 
kiegészitő világ összevegyül, mint a modern fizikában a tér és idő 
fogalma. A négy dimenziós világban nem beszélnek térről és idő- 
ről, hanem tér-időről és idő-térről.) Megjegyzéseim e cikkben fog- 
laltakra vonatkoznak. Miután nézetét nagy vonásokban . fejti .ki s 
bővebb, első kézből szerzett adatokkal nem rendelkezem, irásom 
nehézségekbe fog ütközni. Ha tévedek, jóhiszemüségből tévedek. 

, A vallásos nevelés célja: egyszerüen, vallásossá lenni", azaz, 
,beleilleszkedni az isteni rendbe." Ez célozza, 1. , Az egyéniség 
erőinek egymással összhangban való kifejlesztését." (Ezzel a felfo- 
gással a görög gondolkozóktól, akik csatyjai a harmonia-elméletnek, 
le napjainkig mindenki egyetért) 2. , Szeretettel és az isteni lelket 
mindenben megérző elszakithatatlan ragaszkodással kapcsolódni 
össze a világ dolgaival, élőlényeivel s mindennek betetőzéseképen 
az idők folyamán mind tisztábban. előtünő isteni lélekkel, Istennel." 
" Más szóval kifejleszteni az intézményes vallások korlátain felülálló 
vallásos egyén tipusát, az univerzális embert a személyes vallásos 
tapasztalatokon keresztül. Rávezetni az egyént, hogy első kézből és 
nem .a hagyomány sokszor tul. sürü, sokszor tul gyér szövésü 
szitáján átszürt anyagból alkossa: meg világ felfogását. Megadni .a 
lehetőséget, hogy az egyén átélje az alkotás extatikus hangulatát s 
részt vegyen, akarata szerint, a folyton istenesülő világ kialakitásá- 
ban. Gyönyörü ideál. De nekünk számot kell vetnünk azzal, hogy 
egy egyház keretén belől élünk, melynek végső célja egybehangzó 
" a Balázs Ferenc elgondolásával ugyan, de speciális elhelyezkedésé- 
nél fogva bizonyos határvonalakat huz meg. Nekünk mindent s igy az 

egyéni vallásos nevelést is erdélyi unitárius szemszögből kell vizs- 
gálnunk és kifejlesztenünk. Ez nem mutat lényegbeli külömbséget, az 
utóbbi nem zárja ki az előbbit, csak egy kissé más megvilági- 
tásba helyezi. Hogy egy hasonlatot használjak, a tenger ugyanaz, 
bár különböző elnevezést nyer aszerint, hogy milyen partot mos. 
Azonban az elnevezésnek tetemes a jelentősége. 

Most felvetődik az a fontos kérdés, miképpen illeszkedhetünk 
bele az isteni rendbe? A primitiv ember magikus eszközökhöz fo- 
lyamodott, hogy az általa naivul elképzelt ellenséges és testvéries 
külső hatalmakat megnyerhesse vágyainak betöltéséhez. A zsidók 
élő áldozatot mutattak be Jávénak, hogy haragját megtörjék s kü- 
lönös kegyét biztosítsák. A görögök és rómaiak nagy nemzeti já- 
tékokat és örömünnepeket rendeztek isteneik kielégitésére és le- 
kenyerezésére. A kereszténység spiritualizálta a beleilleszkedés for- 
máit, s jóllehet számos hitfelekezetben még ma is a formalizmus 
dominál, közeljött a sziv-áldozat fogalmához. Azonban még külömb- 
séget tesz u. n. hétköznapi és ünnepnapi élet, vallásos és más cse- 
lekedetek között. Egyedül az unitárizmus az, mely igyekszik lerom- 
bolni a kettő közötti válaszfalat s az egyént ugy inditja neki az 
életnek, hogy minden cselekedete egyformán magán viselje a vallá- 
sosság bélyegét. A haladó unitárizmus szemében egy hidépítés ép 
olyan vallásos cselekedet, mint a katholikus ember szemében a 
bucsujárás. Feltéve, ha a főmérnöktől az utolsó csavar-munkásig 
mindenki becsületes, lelkiismeretes munkát végez s mintegy elköte- 
lezve érzi magát, hogy igy cselekedjék, nem csupán megélhetésének 
biztosításáért, nem presztizs kérdésből, hanem embertársaival szem- 
beni tartozásának leróvásáért. Érezni kell, hogy becsületes munká- 
jától függ ezer és ezer áthaladó ember vagyon- és életbiztonsága, 
azoké az embereké, akik azért küzdenek és fogynak el, hogy az ő 
élete teljes legyen. Ezért kell kifejleszteni az egyéniséget, mely össz- 
hangban van önmagával s szeretettel s az isteni lelket mindenben 
megérző elszakithatatlan ragaszkodással kapcsolódik egybe a világ- 
gal s benne embertársaival. Más szóval, krisztusi alapon. Lehet, 
hogy Balázs Ferenc is igy hiszi és igy tanitja. Összefoglalójáből 
azonban ezt a fundamentális pontot kihagyja. Pedig meggyőződé- 
sünk szerint, Jézus az egyetlen ember, ki a szeretetben fölülmulha- 
tatlan példát mutatott. Hathatós vallásos nevelést csak példás éle- 
tekre való hivatkozással adhatunk, ezeket a gyermek elé tartjuk, 

mint dupla tükröt, hogy lássa a mai önmagát és az eljövendőt, 
amilyenné lennie kell. 

De van egy kritikus pontja az isteni rendbe való beleillesz- 
kedésnek, .mellyel komolyan számolnunk kell. Balázs Ferenc olyan 
egyént kiván kifejleszteni, aki saját akarata szerint illeszkedik bele 
vagy szakítja ki magát e rendből. A maga szerencséjének kovácsa, 
sorsának, irányítója. Az ilyen vallásos egyént, adott helyzetünkben 
és mindig innen kell kiindulnunk, diogéneszi lámpással kell keres- 
nünk, kifejlesztése épen távoli idők zenéje. Ez a kitétel talán tul 
komor, hogy ne mondjam pesszimista, azonban a való tények lehető 
legtárgyilagosabb megitéléséből ered. Ahoz, hogy valaki mindig 
ura legyén a helyzetnek több, mint jézusi erő kell, hiszen ő is sok- 
szor érezte magát végtelen szomorunak, gyöngének és árvának. 
A rókáknak barlangjok vagyon, mondja ..., de az ember fiának 
nincs hová fejét lehajtania". Ahoz, hogy valaki elítélje a gyilkossá- 
. got, mint az emberben az isteni lelket meggyalázó cselekedetet, az 
intelligenciának, a jóérzésnek és a szociálitásnak olyan széles ala- 
pon való kifejlesztése szükséges, mellyel belátható időn belül nem 
rendelkezhetünk. Ahoz, hogy valaki hamisan ne esküdjék, ne csal- 
jon, azaz, minden másokon ejtett lelki seb reálisan fájjon és égjen 
az ő lelkén, a Madáchéhoz hasonló mélyen érző egyéniség szük- 
séges, aki a csalódásból eredő elejtett könnyben az emberiség tra- 
gédiáját élte át és irta meg. Ahoz, hogy valaki egyedüliségében, 
összeroppanás nélkül fölhajtsa a méregpoharat, szokráteszi jelletn- 
mel kell bírnia. Véleményem szerint a felvázolt tulajdonságok szül- 
hetik azt az egyént, aki akarata szerint beleilleszkedhetik a rendbe 
vagy kikapcsolódhatik belőle. És most feltesszük a kérdést, a mi 
adott helyzétünkbén lehetséges-e az ilyén egyéniségek kifejlesz- 
tése? Nagyon. kis részben igen, általánosságban nem. A fenti ada- 
tok mellett még egy nagyon fontos tényezővel kell leszámolnunk. 
A fejlett technika hazájában, Amerikában, ahol az ember teremtő 
. ereje s a dolgok felett, egyeduralma. olyan széles skálán jut kifeje- 
zésre, sokkal könnyebb az egyén akaratától függő beleilleszkedésről 
beszélni. Nálunk ez egészen másképen vagyon. Mi helyhez vagyunk 
kötve, bizonyos rornantikus konzervativizmussál ragaszkodunk a 
földhöz, függünk tőle. És függünk a természeti tünemények, atmosz- 
férikus behatások kedvező vagy kedvezőtlen befolyásától. Ameriká- 
ban egy a legujabban konstruált felhőkarcolót csak világkataklizmát 


Nehány megjegyzés Balázs Ferenc vallásos nevelésére. — 


előidéző elemi csapás roppanthat össze, mi még messzeállunk attól 
bár nem lehetetlen, hogy nagy pusztító szárazságoknak akaratunk 
szerint véget vessünk, esőt teremtvén, vagy egy jégverést elháritsunk. 
Végeredményben beleilleszkedünk az isteni rendbe, de függünk is 
tőle. Ezt a függő viszonyt sosem szabad szem elől téveszteni, ha 
vallásos nevelésről beszélünk. S még valamit. Egy, a lét titkán és 
értelmén sokat töprengő embernek, mint Balázs Ferenc, elég ha 
célul ezt tüzzük ki: , Keresd az isteni lelket, vagy légy tökéletes!" 
Ő ugyanis el tudja készélüt meg . tudja alkotni magának a tökéletes 
élet képét. Azon dolgozik éjjel és nappal, kiszélesiti, elmélyiti. De 


! 


János bácsinál és a kis Péternél még inkább, ki kell kerekiteni a 


mondást ; , Légy tökéletes, mint a te Atyád és Istened!" Hogy Isten 


tökéletessége miben áll, arról már van valami tudása. (Ha helytelen, 
igyekeznünk kell eloszlatni azt.) Szemei előtt lebeg egy konkrétum, 
amely inspirálja, (vajjon mi lenne sok ezer szenvedő ember életé- 
től e nélkül ?) megnyugtatja és magafelé vonzza. 

És itt jön a felfogásunk közötti különbség egy másik kereszt- 
utja ; lehet-e, szükséges-e a gyermeket már kis korában , istenérzővé" 
tenni, azaz, nevelni? Balázs szerint nem szükséges, szerintem ez a 
legszükségesebb dolog. Az ő célja; ugy késziteni elő a gyermeket, 
hogy az találkozzék... ,az idők folyamán mind tisztábban előtünő 
isteni lélekkel, Istennel." Az én célom; ugy állitani be a vallásos 
nevelést, hogy a gyermek Istennel nőjjön fel. Nála a vallásos ne- 
velés, talajmüvelés egy későbbi gyümölcshozásra, nálam egyszerre 


mindakettő. Én a gyermekben nemcsak a gyermeket, hanem a mi- - 


niatür embert nézem. De szeretném világosabban kifejteni, hogy mit 
értek én ez alatt a kifejezés alatt , Istennel felnőni?" Egyszerüen 
felnőni, mint az édesanyjával. A német , gestalt" pszichológiai is- 
kola érdekesen világitja meg azt a felfogást. Eszerint a csecsemő 
eleinte az anya föléje hajló alakjából csak egy zürzavaros, határo- 
zatlan valamit vesz észre. Később artikulálódik az alak, de még 
mindig egy összefolyó képben. Majd később kialakul a fej, azaz 
kitünik a háttérből, mint a pipacs pirossága az aranysárga kalász- 
tengerből. Igy alakulnak ki a szem, a fül, a száj, az arc, a különös 
és egyedülálló anyai nevetés vagy szigoru tekintet. Lassan az anya- 
ság fogalma szellemiesül, spirituálizálódik a gyermek lelkében. Az 
anyában nemcsak a lélten ge rétÁs nélkülözhetetlen forrását, nem- 
csak a gondoskodás és féltés megtestesülését, hanem az önzetlen 


. Nehány megjegyzés Balázs Ferenc vallásos nevelésére. 


szeretet megnyilatkozását látja. Az ifjunál tovább mélyül és általá- 
nosul az anyai ideál, mintegy átterjed minden asszonyra. Így va- 
gyunk az ,istenérzéssel" is. Eleinte határozatlan, kaotikus a kép. 
Az Isten egy szakállas bácsi vagy bármi más. Naiv, csiszolatlan, 
mint a gyermek . egész lelkivilága. A gyermek játszik vele, falán 
megremeg, fér tőle, talán észre sem veszi, de az ő kibómló lelkével 
együtt nő, együtt változik. Az érzéki kép szellemiesül, talán egészen 
elmarad, mint a karácsonyfa misztériuma. Elmarad ?: Nem.-A ka- 
rácsonyfa átlényegül, mögötte feltünik a szülők vagy jó emberek 
arca, a szeretet hatalma. Az érzéki képtől való elválás fájó és ki- 
ábránditó is lehet. De el lehete-e. egyáltalán szakadni a mesevilágtól 
fájdalom nélkül? Viszont mit .ér a gyermeki lélek mesék nélkül? 
(Itt hivatkozhatnám John Stuart Mill. önéletrajzára;, aki három éves 
korában irt és olvasott, hat éves még "nem volt s két klasszikus 
nyelvet beszélt stb.,de gyeérmekkort nem ért. Érdekes olvasmány.) 
A bibliai mesék, mint a teremtésmonda stb. felkelthetik az ifju-. 
ban azt a hiedelmet, hogy őt gyermekkorában megcsalták, becsap- 
ták az iskolában, feltéve, hogy azt való történetekként adagolták 
fel neki a vallás-nevelők, de az isten-érzésben, isten-hitben : ilyen 
alapon nem csalódhatik soha. Különösen akkor nem, ha: nevelőjét: 
az a meleg és őszinte baráti viszony füzi hozzá, mint meggyőzödé- 
sünk - szerint; Balázs Ferencet a tanitványaihoz. Ennek a viszonynak a 
hiányában keresendő a legtöbb kiábrándulás és a becsapottság érzésé- 
nek az oka. A baj ott van, hogy a legtöbb nevelő nem bírja az ifju benső 
bizalmát s igy nem mehet: segítségére a kétkedések és lelki elhajlá- 
sok idején. (Ennek részletes megtárgyalása külön tanulmányt igényel.) 
Ha mérlegre dobjuk a két felfogást, véleményem szerint, az 
az isteni lélek, mely idők folytán, a gyermek szellemi fejlődésével 
mind tisztábban előtünik, melyet a gyermek felfedez, mint a tudós 
egy természeti törvényt, sosem válik olyan bensőséges, meleg való- 
sággá, mint amellyel együtt nő fel. Nem annyira a reátalálás, a 
felismérés, mint az önmagunkból való kiférmelése a fontos. 
Isten megnyilatkozik az élő világ számtalan változatában, de csak a 
mi lelkünkben válik öntudatossá, munkája csak itt nyer erkölcsi értéket. 
Mondanivalóim azzal fejezem be, amivel kezdeni akartam, 
egy őszinte vallomással. Balázs Ferenc munkáját nagyrabecsülöm. 
Szeretem benne a forrongó, alkotni vágyó, becsületes, munkás ifju- 
lelket. Ha terve néha nem sikerült, ha evezése, mert uj vizeken 
járt, néha zátonyra szaladt, nem az ő hibája. — Simén Dániel. 
festoja jee 


Dávid Ferenc sibiui lelkészsége. 


A Dávid Ferencről szóló hagyományos adatok közül a téveseket 
épen oly nehéz kiküszöbölni, mint a magyar protestáns egyháztör- 
. ténetirás nem egy más tévedését, p. o. a sárospataki kollegiumnak 
Perényi Pétertől való alapítására vonatkozót, vagy a Károlyi Gás- 
pár nevének az idétlen , Károli" alakban való használatát, avagy a 
linci békekötésnek a westphaliaiban, illetőleg ennek magának is 


Anglia és más államok által való garantálását stb. Igy történik . 


meg aztán, hogy mikor már évtizedek óta ismeretes az a hiteles 
adat, miszerint 1552 vége felé Vizaknai Gergelynek a helyén prae- 
ceptor lett Dávid a kolozsvári iskolában, mégis találkozott jóval 
később is olyan életirója, aki a bistricai káptalannak (egyházmegye) 
Bornemisza Pál alba-iuliai kath. püspök körlevelére, illetőleg köz- 
zsinati meghivójára 1554 nov. elején tartott részzsinatából adott vá- 
laszait még mindig a Dávid tollából származottnak véli, holott akkor 
már jóideje nem tartozott abba az egyházmegyébe. 

Ezuttal egy másik életrajzi adatát óhajtom helyesbiteni Dávid- 
nak, még pedig régen közzétett és ismeretes, de ilyen szempontból 
eddig figyelmen kivül hagyott kutfők alapján. Az egyik kutfő Dá- 
vidnak az a levele, melyet 1555 szept. 24-én irt a sibiui tanácshoz, 
persze Clujról.! Nyilvánvaló belőle, hogy Sibiuba is meghivták va- 
lami egyházi állásra ugyanakkor, amikor Clujra szintén megválasz- 
tották lelkésznek, még pedig pastornak, ami az akkor szokásos Szó- 
használat szerint éppen úgy azt a lelkészt jelentette, akinél nincs 
főbb az illető egyházközségben, mint a plébános cim. Elhatározása 
tudatásának végső határidejéül helyben Clujon a szüret idejét szabták 
meg neki és a sibiuiakatis arra kéri emlitett levelében, hogy vára- 
kozzanak még egy ideig. 

A levélből az olvasható ki, mintha szivesebben vállalkozott 
volna a sibiui állásra, de mindeddig mégis az volt a közkeletü fel- 


! Keresztény Magvető 1876. 64—6. I, — Jakab Elek: E i 
j ; 49; : Egyháztörténelmi 
emlékek Dávid Ferenc életrajzához 1879. 1—2. 1. ; 

fogás, hogy nem távozott el Clujról s a következő 1556 év folya- 
mán is a Kálmáncsehi Sánta Mártonnal folytatott harcokban szaka- 
datlanul ő állott helyt a legelső sorban. Ezt a hiedelmet egyetlen 
közvetlen adat sem támogatta ugyan, de minden körülmény arra 
vallott, hogy nem levén benne semmi lehetetlenség, megfelel a való 
ténynek. : 
Csakhogy a másik, hasonlóképen régtől ismert adat közelebbi 
szemügyre vétel után egyebet beszél. Ez az adat a sibiui káptalan- 
nak a Sinca-Mare széki királybiróhoz 1556 szept. 10-én intézett 
. hivatalos átirata, melyben a házasságjog körüli hatáskörének meg- 
védelmezésére emeli fel szavát a káptalan.! Szabó Károly és Koncz 
József kiváló hozzáértők közös megállapitása szerint az egész irat 
a Dávid Ferenc kezeirása. Engem, aki először csak lexikalis cikk- 
ben, majd egy napilap alkalmi közleményében, végül a magyar- 
országi reformáció történetében foglalkoztam Dáviddal, mindeddig 
nem ejtett gondolkozóba ez az irat, illetőleg annak Dávidtól való 
származása. De nem ejtette azokat sem, akik — többen is — külön 
könyvekben természetszerűen behatóbb kutatásuk és tanulmányuk 
tárgyává tették a Dávid életrajzi adatait. Ám ujabban az a kérdés 
ötlött eszembe, hogy vajjon miképen történhetett meg az a szerfe- 
lett feltünő dolog, hogy egy cluji pappal fogalmaztassa meg egy 
hivatalos levelét a nagyszebeni káptalan egy kizáróan őt magát 
érdeklő ügyben? Megirták neki Clujra az ügy mibenlétét s felkér- 
ték, hogy szerkesszen helyettök egy egyszerü levelet? Vagy vélet- 
lenül ott járt Sibiuban s felhasználták az alkalmat, hogy elpanaszol- 
ják neki a rajtok esett sérelmet, ő pedig rögtön kész volt segitni 
a bajukon? Egyik esetet sem tudom megtörténhetőnek elképzelni. 
Hiszen Sibiu papjai mindig a legkiválóbbak, a legtudósabbak sorai- 
ból kerültek ki, még ha nem is mérkőzhettek Dáviddal, amiről 
azonban akkor bizonyára kevésbbé tudtak, mint mi tudunk ma. S 
épen akkor is ott müködött az elsőpapi állásban maga az ujonnan 
választott püspök, Hebler Mátyás, akit ugyanerről az évről még 
irónak is megtett mind régebbi tudásunk, mind az ujabbi mükedve- 
lősködés.2 Ő és a hozzá hasonlók nem szorultak rá, kivált egy ily 

1 Keresztény Magvető 1888. 321—2. 1. 

2 Neki tulajdonítottak ugyanis egy , Elleboron ad repurganda phanati- 


corum guorundam spirituum capita, gui primum in Transylvania calv.nismi 
semina spargere coeperunt..." c. Kálmáncsehi ellen irt munkát s azt állitot- 

kisebb jelentőségü ügyben egy idegen részéről a kisegitésre, egy ? 
idegennek a fogalmazó képességére ! gél te é e teti 
Semmiképen sem lehetséges az egész, csakis ugy, ha akkor ; 
Sibiuban hivataloskodott Dávid, és mint kebelbelit bizta meg az 
érdekelt testület az átirat elkészítésével. Ebből folyólag 1555 őszém 
utoljára is odadöntött Dávid, hogy a sibiui állást vállalja el, nem 
pédig a cluji első papságot. Azután ott müködött 1556 őszéig, 
midőn éve kiteltével visszatért Clujra.!?! 3 esel 
Most már az a kérdés, hogy minő hivatalt töltött be Sibiu- 
ban? Minthogy a rendelkezésünkre álló összes források szerint 
Hebler Mátyás épen 1555-ben cserélte föl prédikátori tisztét a plé- 
bánosival, és igy emez be volt töltve, egy prédikátori pedig már 
csak emiatt is üresedésbe jött, mulhatatlanul prédikátorságra kellett 
Dávidnak odamennie. Mindenesetre feltünő, hogy inkább választotta 
Dávid ezt a másodrendü állást, mint szülővárosában az első pap- 
ságot. De ha meggondoljuk, hogy az ő ilyetén előlépése Heltainak 
alacsonyabb tisztségre való hátraszorittatásával járt volna, amit sze- 
mélyi tekintetek miatt 1555-ben még minden áron miegkisérelhetett 


ták, hogy ez kétszer is megjelent; 1556-ban és 1560-ban. Én , A reformáció, 
Magyarországon 1565-ig" c. könyvem 302 és 386—7, lapjain kötelességsze- 
rüen említést tettem róla, de kétségeimnek mindkétszer, ismételten kifejezést 
adtam e könyv , bármikor való megjelenésével szemben is, akkor való sze- 
reztetésével szemben pedig különösen", E kétségek igazolt volta kitünik Teutsch 
Frigyes , Geschichte der evangelischen Kirche in S.eberbürgen" c, műve I. 
k. 278 I.-ról, ahol a jegyzetek közt nehány tételt közől a brasovi káptalan 
egykori számadásaiból. A tételek egyike szerint 1560-ban a dékán rendele- 
tére egy ifjuval pénzért lemásoltatták Alesius Dénesnek ,Elleboron ad pur- 
gandam inflamiam sacramentorum Clausenburgensium" c. munkáját. Tehát 
nem 1556-ból való a mű, hanem 1550-ból; tehát nem is nyomtatták ki sem 
1556-ban, sem 1560-ban, hanem kéziratban adták tovább; tehát nem is Kál- 
máncsehi ellen szólott, hanem Dávid és Heltai ellen; tehát nincs is emle-. 
gelve címében a calvinismus, ami akkor még, főleg 1556-ban anachronismus 
lett volna, hanem igenis vannak a sacramentariusok ; és tehát nem is Hebler 
irta, hanem Alesius, Egyébiránt Hebler is irt könyvet, csakhogy nehány évvel 
később, hasonlóan a helvét iránynak, nevezetesen Melius ellen, amiről viszont 
hallgatott régebbi törté..etirásunk. c 
:§ Schwarz Károly ,Die Abendmalstreitigkeiten. in Siebenbürgen , . ., 
(Archiv des Vereins für siebenbürgische Landeskunde N, F, II. k) c. tanul- 
mányának kétségbevont, de azóta sok részökben bebizonyult h telességü ál- 
litásai közt az ís előfordul, hogy Dávid 1556-ban lett Clujon plébáriós, 0" 

. kikerülni, megtaláljuk eljárásának tiszteletreméltó lélektani rugóit. 
Hogy aztán a következő évnek az őszén mégis visszament plébá- 
nósnak Clujra, az abból magyarázható ki, hogy miután meggyőző- 
dött róla, hogy a clujiak akárhogy is meg akarnak szabadulni, vagy 
"talán akkorra már meg is szabadultak Heltai plébánosságától,! azt 
is belátta, hogy ha már Heltai nem viselheti ezt a hivatalt, mégis 
. csak jobb lesz, ha ő foglalja el a helyét, mintha az ő vonakodása 
miatt másvalaki. Meg aztán bizonyosan részt óhajtott venni abban 
az elkeseredett, de rendkivüli fontossággal biró vitában, ami már 
javában folyt Kálmáncseni Sánta Márton és a cluji papság között,? 
de még — ahogy bátran következtethette a helyzetből — koránt- 
sem ért véget. Annyi kétségtelen, hogy már 1557 elején elsőpap 
volt Clujon." Ugyan e tájban üresedhetett meg a magyar lutherá- 
nusok püspöki állása is, melyet 1557-nek körülbelül februárjában 
vele töltöttek be s mindenesetre ez is okul szolgált arra, hogy nem 
ment el kassai elsőpapságra, amire szintén meghivták egyidejüleg. 

Én igy látom a dolgot s ameddig szintén közvetlen, hiteles 
adat meg nem dönti, ezt tartom a történeti valónak. De akkor 
meg kiváncsi leszek az ugy előálló, feltétlenül különleges helyzet- 
nek valahogy megérthetővé tételére, ha csak nem az a, bár nem 
igen valószinü körülmény a kulcs az egészhez, hogy talán Szabó 
Károly is, Koncz József is tévedésbe esett s nem Dávid irta a 


szóbanforgó levelet. 3 
Dr. Zoványi Jenő. 


1 Heltai egy ,pastor"-hoz szóló ajánlásban már 1556 julusában , Mi- 
niste1"-nek irja magát (Schullerus: Luthers Sprache in Siebenbürgen 1923. 
196 I. 
4 Eddig ismeretlen részletei is le vannak irva Schullerus : i. m. 196. 
s köv. 1;, de nincs bennök semmi olyan, amiből okvetlen következnék Dávid- 
nak is a szereplése. : ; 
3 1557 februárjában Kassára küldött levelét mint ,pastor" irta alá 
(Történelmi Tár 1889. 799. I.) s ugyanaz volt márc. 1-én is (u. 0. 1890. 175. I.). 
Ezzel szemben tollhibának veendő a cluji városi jegyzőkönyvben az, hogy 
még ezévi jun. 29-én is Stadtpfarrernek van jelezve Heltai, amire tisztán a 
megszokás vagy a régi jognak a respectálása vitte rá a bejegyzőt, 

Én még ahoz a nemzedékhez tartozom, amelyik látta és is- 
merte az unitárius egyház fejedelmi jóltevőjét: Berde Mózsát, aki- 
nek emlékére ezt a serleget felemelem. Amikor egyszerü, leereszkedő 
modorában, kopottas ruhában közöttünk járt s barátságosan intege- 

. tett jobbra-balra nagyszámu ismerőseinek: akkor még nem gondol- 
tuk, hogy fejedélmi emberrel van dolgunk. Amikor legendák keltek 
szárnyra közismert takarékosságáról, söt fukarságáról, akkor nem 
hittük volna, hogy a legbőkezübb ádakozóval állunk szemben. 
Amikor az édes anyaföldhöz olyan szivósan ragaszkodott, hogy 
annak minden barázdáját megszerezni szerette volna: akkor nem 
gondoltunk arra, hogy a legnemesebb ideáloktól hevitett kebelből 
fakad ez az erős földhöz ragaszkodás. Amikor örömtelen agglegényi 
sorsban egyedül élt, akkor nem gondoltunk erra, hogy egy méeleg- 
szivü édesápának a gondjai és gondolatai foglalkoztatják. Amlkor 
a világi mulandó javak gyüjtésében olyan vasakarattal fáradozott, 
nem gondoltunk arra, hogy a halhatatlanság kincseit gyüjtögeti. 

Pedig valóban igy volt. Amig mások a látszatnak élnek s arra 
igyekeznek, hogy többet mutassanak, mint, amik valósággal, addig 
a Berde Mózsa szerénysége elrejtette a benne élő kiváló lelki értéke- 
ket. Ő sokkal több volt, mint aminek látszott. Mikor aztán földi 
porsátorát letette, akkor a maga szépségében bontakozott ki lelki 
szemeink előtt az örökkévalóság embere. j 

Külső egyszerüségében fejedelmi ember járt és élt közöttünk. 
Nem a születés, hanem a munka és a szorgalom emelték a trónra, 
Nem a világi korona avatta fejedelemmé, hanem lelkének fennkölt 
gondolatai, . szivének nemes érzelmei, melyek arra inditották, hogy 
az erdélyi magyar ifjuság nevelésében a legtöbbet áldozott fejede- 
lemnek : Bethlen Gábornak a nyomdokaiba lépjen. 

Egész élete állandó lemondás volt. Lemondott az egyéni élet 
e gegyszerübb követelményeiről, Önmagától megvonta akárhányszor 


" Felköszöntő a Berde-serleggel az 1935 dec. 15-iki Főtanácsi ebéden. 

a mindennapi kenyeret. Az apró napi jótékonysági adományokat, 
melyek. által annyi elismerést és dicséretet szerezhetett volna magá- 
nak, megtagadta. A világ fukarnak, szükkeblünek nevezte, sőt ki- 
gunyolta. De ime a történelem bebizonyitotta, hogy azért takarékos- 
kodott, hogy annál bőkezübben szórhassa javait a közjó oltárára. 

Hogy szerette ezt az erdélyi földet! Minden gondja és gondo- 
latja ezé a mindennapi kenyeret teremtő földé volt. Nála senki jobban 
nem szerethette azt. Ezért a világ földhöz ragadt embernek tar- 
totta. S ime a történelem bebizonyitotta, hogy azt az élet praktikus 
céljait szolgáló embert a legeszményibb célok vezérelték s-az ő 
prófétai meglátását az idő beigazolta, amidőn rávezetett arra, hogy 
. erdélyi kulturpolitikánkat az anyaföld szeretetére és a gazdasági élet 
föllenditésére kell irányitanunk, amely felé éppen mi tettük az első lépést. 

A családi élet örömeit nélkülözte. Akik látták egyhangu ma- 
gános életét, azt hitték, hogy ridegkeblü, önmagának élő ember. És 
ime a történelem bebizonyitotta, hogy ezt a látszólag magának való 
életet az az atyai gond foglalkoztatta állandóan, hogy miként lehet 
az utánna következő nemzedéknek tápláló atyja. 

A gyakorlati élet embere volt. Szerette a világi javakat. Ke- 
réste a vagyonszerzés megengedett utjait. Bár dúsgazdag ember hi- 
rében állott, mégis az élet által nyujtott előnyöket a maga javára 
mindig felhasználta. A világ ugy látta, hogy csak a mának él. De 
a történelem azt mutatja, hogy a halhatatlanság javait gyüjtögette. 

Vannak nevek, melyeket az idő vasfoga meg nem emészthet, 
amelyek a történelem izzó kohójából megtisztulva és megacélosodva 
kerülnek ki, amelyek élő eszrnévé finomodnak, hogy világoljanak az 
utánnuk következő nemzedékeknek. Ilyen a Berde Mózsa neve. 
Szelleme most is itt van köztünk s biztatólag szól hozzánk : Unitá- 
riusok ! szeressétek egymást, mert ha ti nem szeretitek és becsülitek 
egymást, hogy várjátok ezt másoktól ebben a rideg és idegen vi- 
lágban. Unitáriusok! szeressétek ezt a mindennapi kenyeret térmő 
drága földet, neveljétek népeteket is ennek a szeretetére és okszerü 
művelésére, hogy minél több és jobb kenyeret teremjen számotokra ! 
Unitáriusok ! tanuljatok meg lemondani, hogy annál több áldozatot 
hozhassatok a közjó oltárára. Ez a Berde Mózsa üzenete ma hozzánk. 

Adja a mi jó Istenünk, hogy a Berde Mózsa szelleme éljen 
közöttünk. Világositsa meg utainkat, termékenyitse meg egyéni és 
közéletünket ! ja ; Vári Albert. 

Az unitárius lelkészi karnak egyik legkiválóbb tagja, a turda- 
aranyosi egyházkörnek éveken keresztül közbecsülésten állott espe- 
rese, a turdai unitárius egyházközségnek derék lelkipásztora február 
5-én nemes lelkét visszaadta teremtőjének. A kis székely falu szü- 
lötte a saját ereje és szolgalma árán olyan általános köztiszteletet 
vivott ki magának, aminőben az egyszerü unitárius papnak ritkán 
van része. Hódmezővásárhelyi és chichisi papsága után foglalta el 
a turdai történelmi nevezetességü szószéket, amelyről 36 éven ke- 
resztül olyan szép sikerrel és nagy dicsőséggel hirdette az evangé- 
lium tiszta igazságait. Isten szép külsővel áldotta meg. Mindig pi- 
ros arcán a jóság vonásai látszottak. Szemeiben apostoli tüz lán- 
golt. Hangjában prófétai erő szólott. Ezekhez a külső adottságok- 
hoz járult evangéliumi egyénisége. Ezekkel a kiváló adományokkal 
ékesitette lelkészi szolgálatait szóval és cselekedeteivel. 

Mint az evangélium szolgája kereste annak igazi mélységeit. 
Istenországa nem üres ábránd, hanem élő valóság volt előtte s 
ennek az utjait egyengette állandóan nemesveretü igehirdetésében. 
Hirdette a béke, a szeretet, testvériség és a hegyibeszéd evangéliju- 
mát. És amikor nehéz idők, háborus viharok zugtak át felettünk, 
amelyek töle is akkora nagy áldozatot kivántak: akkor könnyes 
szemekkel is hirdette a vigasztalás evangéliumát, mondván : , Boldo- 
gok, akik sirnak, mert ők megvigasztaltatnak." És mint a cseppen- 
tett méz, ugy folytak ajkairól az evangélium igazságai. Nem csupán 
Örálló, hanem próféta és apostol volt, kinek élete sem drága, csak- 
hogy elvégezhesse az Urától vett szolgálatot. Nem alap nélkül ér- 
demelte ki az ,aranyszáju pap" megtisztelő cimet. A turdai szószék 
méltó volt hozzá, de ő is méltó e történelmi szószékhez. 

De nemcsak beszédeivel, hanem cselekedeteivel is ékessége 
volt papi szolgálatának. Nem az a hadvezér volt, aki előre küldi 

katonáit s maga távolról nézi a hősies küzdelmet, hanem együtt 
élt, együtt örvendett, busult és küzdött hiveivel Mint embet rokon- 
szenves egyéniségével általános közkedveltségnek örvendett. Annak 
a kornak volt neveltje, amikor még az ujabbkori hamis jelszavak 
nem ragadták magukkal a világot, s ő neveltetéséhez hiven a régi 
erkölcsöknek volt embere. Nem az ellentéteket kereste ember és em- 
ber között, hanem kiegyensulyozott lelki világával a hidépités mun- 
kájában forgolódott. Összekötő kapocs volt a társadalom különböző 
osztályai között. Ahol az ő akarata érvényesült, ott nem voltak tár- 
sadalmi megoszlások és szakadások. 

Családi élete is mintaképe a keresztény papi családnak. Nagy 
családjának fenntartása szinte emberfeletti erőt kivánt, különösen a 
háboru éveiben, mikor akárhányszor még a mindennapi kenyérért 
is nehéz harcot kellett folytatnunk. De ő hősies erővel, Istenben bizó 
hittel folytatta a nehéz küzdelmet. Ez a harc el nem csüggesztette, 
családja életét meg nem keseritette, söt abban a derü, melegség és 
otthonosság könnyebbé tette a nehéz kereszt hordozását. 

Mint lelkipásztor Jézusba oltott szöllővessző volt. Ezért izletes 
gyümölcsöket termett istenországa számára. A prófétáknak és apos- 
toloknak volt méltó utódja, aki az életben azokat cselekedte, amiket 
a szószékről hirdetett. Méltán mondhatta a Mesterrel: , Én példát 
adtam nektek, hogy amint én, ti is ugy cselekedjetek"; és az apos- 
tollal: ,Én az én szolgálatomat ékesitem." 

Egy ilyen áldásos és munkás élet után nagy ür marad a tár- 
sadalomban, az egyházban és az egyházközségben, mint abban az 
erdőben, ahol nagy fát döntenek le a fejszecsapások. De mégis leg- 
nagyobb a vesztesége a ragy családnak, mely védelmét, oltalmát 
találta a hatalmas tölgy sombkoronája alatt. Azonban az isteni gond- 
viselés, melynek ő olyan ékesen szóló papja volt, éppen az ilyen 
nehéz helyzetekben dicsőíti meg önmagát. Nehéz szivvel hagyta itt 
ezt a szép családot. De az Ur szólott s mint mindig, ugy most is 
engedelmeskedett az isteni szónak. Hisszük, hogy az igaz biró ke- 
zéből elveszi hüsége jutalmát. Itt pedig szeretteivel együtt kegye- 
lettel őrizzük drága emlékét mi is, akiket több mint egy félszázados 
barátság áldott kapcsolatai füztek hozzá. 

Vári Albert, 


EERFOZDSASÉSOSMS 


Dr. Biró Vencel: Altorjai Gróf Apor István és kora. 


Dr. Gyárfás Elemér. előszavával. Erdély és Magyarország legválsá- 


gosabb idejét tárja előnkbe ez a Katholikus Akadémia által kiadott, 


csinos kiállitásu 208 oldalra terjedő gondos kutatással, türelmes 


szellemben megirt kitünő monográfia. A por István a közpályán akkor 


jutott jelentős szerephez, mikor a. XVII. század végén a különálló 
erdélyi fejedelemség megszünt és e hazarészt a Habsburgok biro- 


dalmához csatolták. Apor a katholikus egyházhoz hü maradt kevés 


főnemesek közé tartozott s mint ilyen Lipótnak leghüségesebb alatt- . 


valója volt. Ezért természetesen a protestantizmus részéről sok gáncs 
érte s talán nem is jogtalanul, mert a kurucmozgalomban is állan- 
dóan a labancok pártján volt. Azonban e kitünően megirt könyv- 
ből megtudjuk, hogy Gróf Apor István azért jó magyar volt. Az 
erdélyi kormányszéknél a magyarok érdekeit védte, különösen azért 


minden befolyását latba vetette, hogy a magyar tisztviselők helyébe : 


németet ne tegyenek s amikor módjában állott, nagy befolyását 
érvényesitette a kurucok érdekében is. Kitünő gazda volt és nagy 


vagyonra tett szert. A katholikus templomok és iskolák számára . 


oly nagy alapitványt tett, hogy Bethlen Gábor fejedelem után ő volt 
a legnagyobb alapitványozó. A cluji piáristák intézete a Báthory- 
Apor nevet méltán is viseli. A türelmes, tárgyilagos szellemben meg- 
irt mű az erdélyi történetirás egyik határozott nyeresége. B. P.. 
Az I. G. Ducai Unitárius Főgimnázium értesitője 
az 1934—35. iskolai évről. Összeállitotta : Boros Jenő igazgató. 
Csak egy füzet. Az egész 24 oldal. De bele van zsufolva egy 
egész kisebbségi iskolai év minden küzdelme. De hű tükre a ma- 
gyar, — jobban irva székely — élniakarásnak. Van benne valami, 
ami fölemel. Fölemel az az acélos kitartás, amivel az a maroknyi 


nép ragaszkodik ehez a szépmultu és tele- kélsezéel jövőjü tudomány 
menedék-várához, 


se tüg ses 


[rodalom. 


Fölemelő az, hogy ebben a nehéz időben még vannak, akik 
áldozni tudnak és akarnak csakazértis. De van valami lesujtó ebben 
az Értesítőben: a tanári testület tagjainak arányszáma. Volt" 6 ren- 
des tanár, 4 helyettes és 6 óraadó. Ez az, ami lesujtó. Az, hogy 
most at egyharmada rendes tanár csak a tanári testület tagjainak. 
De most még aggasztóbb a helyzet Lőrinczy tanár elhalálozásával 


. és Szentmártoni áthelyezésével. És ehhez nem kell kommentár. Itt 


csak kérdezni lehet. Mi lesz, ha nyugdijazásra kerül majd még 1—2 
rendes tanár? És nem sikerül az utánpótlás. ; 

A tanulók száma az alsó- és felső osztályokban összesen volt 
133. Nem sok. Pedig egy ilyen intézmény jövője a tanulók számá- 
tól is erősen sokat függ. 

Beszámol az Értesitő még sok mindenről, ami előadja magát 
egy kisebbségi iskolai évben. De azokat meg lehet találni minden 
mosfani iskolai értesítőben. 

És aztán még valamit: Mi szerettük volna, ha az Értesitőnek 
bár a végén értesítést kaptunk volna gazdasági iskolánkról is. Bár 
egy pár oldalon. Mert hiszen igaz, külön dolog, de lényegében 
mégis valahogy egy helyre tartoznak. Ró. 

P. Jánossy Béla : Király daliája. Cluj 1936. A magyar 
középkor egyik legragyogóbb darabját csillogtatja meg ez e költői 
elbeszélés, mely a dicsőséges Hunyadi Mátyás király legendás hirü 


. katonájának, a molnárlegényből hadvezérré lett Kinizsi Pálnak életét 


tárja költői feldolgozásban a magyar olvasóközönség elé. Nagy 
Lajos király hires Toldiját s a magyar nemzet gazdag történelmének 
annyi más nagy alakját már megörökitette a magyar költészet; 
Kinizsi Pál is megérdemli a költői emléket, annál inkább, mert a 


. hires és győzelmes kenyérmezei csata, Kinizsi egyik legnagyszerübb 


és legdöntőbb haditénye, személyét szoros kapcsolatba hozza Erdély 
külön történelmével. Fadrusz hatalmas szépségü Mátyás-szobrának 
mellékalakjai között ott magaslik Kinizsi Pál is. 

A költői elbeszélést, mely 12 énekből, bevezető és befejező 
versből áll, a Minerva Irodalmi és Nyomdai Műintézet adta ki csi- 
nos formában, Szopos Sándor jeles festőnk tizenkét pompás toll- 
rajzával. A könyv ára portóköltséggel együtt a pénz előzetes 
beküldése mellett 25 Leu, utánvételés szállítás mellett 38 Leu. 
A könyv megrendelhető akár a szerzőnél (Cluj, Str.I. Maniu 5. I.), 
akár a Minerva Nyomdai Műintézetnél (Cluj, Str. Baron L. Pop 5). 

Olvasóinkhoz. Tisztelettel kérjük olvasóinkat, hogy előfi- 
zetési dijaikat az uj év alkalmából rendezni sziveskedjenek s ez 
által mentsenek fel a behajtással járó sok fáradságtól és kellemet- 
lenségtől. Különösen egyházközségeink vezetőségeit kérjük, hogy 
emlékezzenek meg folyóiratunkról, amelynek támogatása erkölcsi 
kötelesség. A romániai előfizetők Hadházy Sándor egyházi pénztár- Í 
noknál, a Magyarországiak Budapesten az Országos Központi Hitel- 
szöv" "ezetnél (Nádor u. 22.) levő folrószámlánkon rendezhetik tar- 
tozás xat. Előfizetési dij Romániában 200 Leu. Magyarországon 8 P. 

ugyházi Főtanács. Mult év december 15, 16 és 17-én 
megí rtott egyházi Főtanácsunk, melyet Dr. Ferenczy Géza elnök 
tartalmas beszéddel nyitott meg, több nagyjelentőségü kérdést oldott 
mcg, amelyek remélhetőleg meghozzák az annyira óhajtott lelki 
békét és megnyugvást egyházi életünkben, amelyre manapság akkora . 
szükségünk van. Ilyen nagyjelentőségü kérdés volt a szervezeti tör- 
vény reformja. A Főtanács ennek tárgyalását nem tartotta időszerü- 
nek s ezétt egyelőre levette napirendről. A másik az V. teol. tanszék 
betöltésének kérdése. Ezt ugy oldotta meg, hogy Vári Albertet a 
gyakorlati tanszékről áthelyezte az egyháztörténelmi tanszékre s az 
igy megüresedett gyakorlati. tanszékre megválasztotta Szent-Iványi 
Sándort, aki eddig is helyettes tanári minőségben müködött. Sajná- 
lattal vette tudomásul Végh Benjámin és Balázs András esperesek 
lemondását, akik mind a ketten egészségi okokból váltak meg tiszt- 
ségüktől, melyet éveken keresztül hüséggel és szorgalommal végez- 
tek, amiért a Főtanács tb. esperesi cimmel tüntette-ki őket. A püs- 
pöki, E. K. Tanácsi, jószágfelügyelőségi, nyugdijbizottsági jelentése- 
ket kisebb-nagyobb vita után tudomásul vette. Igen nagy jelentő- 
ségü kérdés volt a teol. akadémiai hallgatóknak az I. G. Ducai 
gazdasági iskolával kapcsolatosan leendő gazdasági kiképzése, ame- 
lyet a mindennapi szükség hozott felszinre, Ebben a tekintetben ugy 

határozott, hogy kiadta az E. K. Tatriácsnak további tanulmányozás 
és ujabbi javaslattétel céljából. Végül a tanügyi jelentéseket, szám- 
adásokat, költségvetéseket fogadta el. Itt említjük meg, hogy nem 
tartjuk egyházépitő munkának azokat a sugdosódás alakjában, söt nyil- 
vánosanis föl-föl bukkanó vádaskodásokat, amelyek csak arra valók, 
hogy bizalmatlanságot keltsenek az egyházi vezetők ellen. Az ügyek 
egyoldalu megvilágítása ritkán vagy soha sem fedi a valóságot. 
Nekünk ma nem választó falakat kell emelnünk egymás között, ha- 
nem — még ha vannak is — az ellentéteket kiegyenlitenünk, hogy 
védelmi froniunk annál szilárdabb legyen. 
Az Unitárius Irodalmi Társaság közgyűlése. Az 
Unitárius Irodalmi Társaság 1935 évi közgyűlését december 14-én 
d. u. 3 órakor kezdődőleg tartotta Clujon. A közgyűlést Dr. Ferenczy 
Géza elnök nyitotta meg. A megnyitót folyóiratunk jelen számában 
egész terjedelmében közöljük. Vári Albert szerkesztő a , Keresztény 
Magvető" 1935 évi folyamáról tett jelentést, amely a 67-ik évét 
töltötte be. Kiemelte, hogy a Társaságnak alig lehet fontosabb célja, 
mint e folyóiratnak fenntartása, ami csak ugy lehetséges, ha az 
olvasók fokozottabb buzgalmat fejtenek ki a lap anyagi támogatá- 
sában. Hadházy Sándor pénztáros számadását és az 1936 évi költ- 
ségvetést terjesztette elő, melyet a közgyülés egyhangulag elfogadott. 
Azonban sajnálattal állapította meg, hogy egyik pénzintézetnél ér- 
.zékeny károsodás éri a Társaságot. Végül örömmel vette tudomá- 
sul S. Nagy László főtitkár jelentéséből, hogy megirta a Társaság 
.15 éves történetét, amelyből szemelvényeket olvasott fel a közgyű- 
lés tetszése mellett. Egyben elhatározta, hogy egész terjedelmében 
adassék ki a Társaság fulyóiratában. Köszönettel vette tudomásul 
Kahlfürst Imre nyomdatulajdoncs úr 2000 leus adományát, amely 
által pályadijat tüzött ki , Blandrata élete és szerepe az Unitárius 
Egyházban" c. pályatételre. AGE 
. A brasovi templom. Örömmel olvastuk a bragovi Unitá- 
rius Hiradóból, hogy az uj templom annyira készen van, hogy ja- 
nuár 26-án már használatba is vette az egyházközség, azonban az 
ünnepélyes felszentelése csak májusban lesz. Minél több harc és 
küzdelem előzte meg az épitést, annál nagyobb a hivek öröme, 
hogy végre saját otthonukban imádhatják Istenünket, aki még a 
csalódásokat és szenvedéseket is javunkra forditja. A templomépités 
. befejezésével az a kellemes meglepetés érte az egyházközséget, hogy 

Özv. Kádár Sándorné néhai férje emlékére mintegy 70,000 leu ér- 
tékben két harangot ajándékozott, amelyek minden előzetes hiradás 
nélkül meg is érkeztek. Gratulálunk az egyházközségnek, melynek 
tagjai olyan fáradhatatlan kitartással küzdöttek és áldoztak a szent 
cél érdekébon és a lelkésznek, aki nagy buzgósággal és sok fárad- 
sággal diadalra juttatta ezt a nemes ügyet. 

Nemzetközi vasárnap. Folyóiratunk multkori száttátatli 
megemlékeztünk arról, hogy a szabadelvü vallásos gondolkozók 
nemzetközi szövetségének végrehajtó-tizottsága januárius második. 
vasárnapját nemzetközi vasárnappá avatta. Ennek alapján Hall Al-. 
fréd, a szövetség elnöke meleghangu köriratban hivta fel a szö- 
vetség tagjait, hogy ezen a vasárnapon istentiszteleteiket ezen szem- 
pont figyelembevételével végezzék. Igy a folyó évi januárius máso- 
dik vasárnapján a világ összes unitárius templomaiból a közös test-. 
vériség imádsága emelkedett az egyetlen élő Istenhez. Clujon 
Dr. Boros György püspök imádságát hirtelen jött rekedtsége miatt 
nem mondhatta el, helyette Ürmösi József titkár olvasta fel. Mig a 
nap jelentőségét Szent-Iványi Sándor teol. tanár méltatta. Üdvö- 
zöljük ezt a szép gondolatot, amely igen alkalmas a tesívéri kö- 
zösség ápolására és az unitárius öntudat fokozására. 

Lőrinczy Dénes temetése. Turda városának az aries-turdai . 
egyházkörnek óriási részvétele mellett helyezték Lőrinczy Dénest a 
város által ajándékozott diszsirhelyen örökös nyugalomra februárius . 
hó 7-én. Szerény unitárius pap temetése ritkán vált ki ekkora rész- 
vétet, amely bizonysága annak az általános közbecsülésnek, amely- 
lyel Lőrinczy Dénest felekezeti külömbség nélkül életében körül- 
vették. A nagy halottat délelőtt 10 órakor vitte át a köri papság 
a gyászházból az unitárius templomba. Ez alkalommal Dr. Szath- 
mári Miklós sindulesti lelkész mondott megható imát és bucsuz- 
tatta el forrón szeretett családjától. A templomban a temetési szer- 
tartás délután !/.3 órakor kezdődött, amikorra nemcsak a tágas 
templom telt meg zsufolásig, hanem a közönség egy jó nagy részét 
nem tudta befogadni. A közönség éneke után Lőrinczi István ny. 
vallástanár és tb. esperes mondott a rokoni és baráti szeretet mély- 
ségéből fakadt imádságot, amely könnyekig meghatotta a gyüleke- 
zetet. Azután Vári Albert teol. dékán mondott gyászbeszédet, mely- 
ben Lőrinczy Dénes azon nemes egyéni tulajdonságait fejtette ki, 
melyek által dicsőségére volt papi hivatalának. Ezután a. részvét- 

nyilatkozatoknak egész hosszu sora következett, melynek rendén 
az unitárius egyházi főhatóság nevében Dr. Varga Béla, az aries- 
turdai egyházkör részéről Gombási János, a lelkészkör nevében 
Árkosi Tamás, a turdai egyházközség nevében Adorján Géza gond- 
nok, a nőszövetség nevében Özv. Velits Károlyné, az ifjusági fiu- 
és leányegylet nevében Késmárky Miklós, a helybeli református 
egyházközség nevében Nagy Mózes lelkész és a katholikus egy- 
házközség nevében Botár Gáspár plebános mondottak megható 
bucsubeszédeket. Közben az Erdős Mihály által vezetett turdai hires 
dalárda énekelt gyászdalokat. Már 5 óra volt, amikor a hosszu 
temetési menet elindult a temető felé, ahol egy jó és nemes lélek 
- elfáradt és sokat szenvedett porhüvelye nyugalomra tért. 

A béke útja. A canterbury-i és yorki érsek az anglikán 
egyház tagjaihoz pásztorlevelet küldött. Ezt a levelet januárius hó 
5-én a szószékről felolvasták. A levél tartalma a következő : Európa- 
szerte különböző keresztény egyesületek, a világ mai helyzetétől 
indittatva a maguk külön. szempontjai szerint ünnepies nyilatkozat- 
tal fordultak a béke érdekében a keresztény lelkiismereihez és hüség- 
hez: Mi, az angol egyház érseke, a püspökökkel egyetértve, részt- 
veszünk azon nemzetközi munkában, hogy a világ békéjét igaz és 
biztos alapon épitsük fel. Egyetlen gondolkozó ember sem láthatja 
a jelen helyzetet komoly aggodalom nélkül. Elismert tény, hogy a 
: világ legfőbb szükséglete a biztos béke. Mégis a kedélyek minde- 
nütt nyugtalanok, kuszáltak, a jövőtől pedig félnek. Világos, hogy 
a nemzetközi szerződések és szövetségek magukban véve még nem 
elegendők, hogy biztosítsák a békét, melyet a világ kiván. Nyilván- 
való, hogy a multban szerzett tapasztalat nem elegendő. Méltán 
tételeztük fel, hogy a nagy háboru tapasztalata egyszer már bizony- 
ságot szolgáltatott a háboru borzalmairól és őrültségeiről. Az uj 
nemzedék már elfeledkezett a rettenetes leckéről. Világos, hogy az 
embernek természetes ösztönei nem elegendők. Mert ezek az ösz- 
:tönök még a régi és mélyen gyökerező gyanuból és féltékenységből 
fakadnak. Azok igen könnyen izgalomba hozhatók az önző hazafi- 
ság által. Bizonyos, hogy az, amit mi civilizációnak nevezünk, nem 
elégséges, mert a fegyverek erején nyugszik, amelyeket ha eldob- 
nak, könnyen magának a civilizációnak a pusztulását okozzuk. Nem 
kellene-e, hogy egészen világos legyen, hogyha ezek a természetes 
befolyások nem elegendők, csak egy természetfölötti hatalom az, 


22 pe Ez 


Különfélék. 


slazgmemm 


amely a békét biztosíthatja, egy világban, amelyben eljön az Isten. 
országa, Isten igazságos uralma, igazság, tisztelet és testvériség az 
emberek között? Keresztényeknek legkevésbé kell bizonyitani ennek. 
igazságát, mert ez hitvallásuknak egy része. Az uri imában igy. 
imádkoznak: ,Jöjjön el a te országod, legyen meg a te akaratod, 
mint a mennyben, ugy itt a földön is." A keresztények milliói ezta 
hitet vallják széles e világon. Miért van az, hogy a hit oly gyönge. 
a nemzetek politikájában és terveiben? Nem azért-e, mert elfeledik, 
hogy az igazságban való végtelen bizodalmában, melyet Isten adott 
az embereknek, az Isten országának eljövetele a világi ügyekben. 
attól függ, hogy Isten országának polgárai mennyire viseltetnek hü- 
ségesen ezen eszmével szemben? Ez a hüség hiányzik az emberből. 
A keresztény nép. minden országban, minket sem véve ki, ugy lát- 
szik, öntudatlan bár, de az ő természetes hazafias ösztöneit, előité- 
leteit, érzelmeit elébe helyezi az Isten országa valóban igaz, de az. 
emberek jelenlegi ügyeitől távol levő eszményétől. De az Isten or-. 
szága iránt való kivánságnak föltétele, hogy ezi a folyamatot for- 
ditsuk meg. Először az Isten országa iránti igénynek kell eljönnie. 
Ugy kell vegyük, mint azonnali kötelességet és nem mint egy távoli . 
kivánságot. Mindezek az ösztönös érzések és vélemények, bármilyen 
viszonyban legyenek a pátriotizmussal, először erre a kérdésre kell. 
feleljenek: Mi az én kötelességem az Isten országával szemben? 
Kétségtelen, hogy a feleletek gyakran nehezek és különbözők. De. 
ha minden keresztény becsületesen teszi fel a kérdést, ki kételked- . 
hetnék, hogy minden országban egy keresztény közvélemény alakul 
ki, amelyik mindenütt gyökeresen megváltoztatja az ügyek szem- 
pontjait s megnyitja az utat a békéhez? Másfelől pedig, ha az ő 
országának uralma Isten célja, ha annak nem engedelmeskedünk, az 
ő itéletét vonjuk magunkra. Semmi uj nincsen abban, amit mon- 
dottam, de igen sok van olyan, amit tulságosan is elfeledtek. A mi 
tisztünkből folyó minden hatalmunkkal egyházunk minden tagját 
ünnepélyesen felhivjuk, hogy ujonnan és hűségesen engedelmeskedjék 
az Ur parancsának és a békekeresésében , keressétek először az 
Isten országát és igazságát". - igéje 
Szórványaink gondozása. Egyházunknak egyik égető 
kérdése a szórványok gondozása. Hiveink közül sokan kénytelenek 
elhagyni a községet, melyben születtek s az egyházi közösséget, 
amelyhez tartoztak. Ha igy végképpen megszakadnak a kapcsok, 

amelyek egyházunkhoz kötötték, ez nagy vérveszteséget jelent szá- 
munkra. Ezért egyházunknak mindig nagy gondot okozott az ilyen 
elszakadt hivek lelki gondozása, mert éreztük, hogy a jó pásztor 
elhagyja a nyájat, melyet nagy veszély nem fenyeget, hogy meg- 
keresse az egy eltévedt juhot. Ezért konferenciákon, irodalmilag és 
különböző tervezgetésekben állaudóan napirenden tartottuk ezt a 
kérdést. De a jó szándék mindig hajótörést szenvedett az anyagiak 
hiánya miatt. Mert bármilyen nagy legyen az apostoli buzgóság, 
mégis szórványaink nagy távolsága és szétszórisága anyagi áldo- 
zatok nélkül meg nem közelithető. Ujabban városi gyülekezeteink 
megszervezésével, különösen a bucuresti egyházközségünk megala- 
pitásával jó nagy lépéseket tettünk a cél felé. Sőt legujabban ismét 
két szórványközpontot szervezett egyházi főhatóságunk. Egyiket a 
mezőségen Band székhellyel, ahova Kökösi Kálmán. lelkészjelöltet 
küldötte ki a püspök úr. Ez a sábedi anyaegyházközséghez kap- 
csolódik. A másikat Baraolt székhellyel, mely a racosul de susi egy- 
házközséghez tartozik. Ide Késmárky Miklós gyakorló lelkészjelölt 
ment. Ez ujabbi két központ szórványainuk égy jó nagy területét 
felöleli. De mekkora területek vannak még gondozatlanul. Mindnyá- 
junknak kötelessége a módok és lehetőségek felett gondolkozni s a 
cél érdekében közremunkálni. Különösen lelkészeink tehetnek nagy 
szolgálatot az által, ha egyházközségükből eltávozott hivek nevét és 
lakóhelyét minden esetben tudatják az illető városi vagy szórvány- 
gondozó lelkésszel, hogy igy legaláob a lelki kapcsolatot valamilyen 
formában fenntarthassuk. 

Unitárius konférencia Budapesten. A lelkes magyar 
ifjuság f. évi januárius hó 2—5 napjain téli konferenciát tartott 
Budapesten, melynek napirendjén a következő előadások sze- 
repeltek : , Az evangéliumi misszió". Előadók : Biró Lajos, Dr. Csiki 
Gábor, Ferencz József, Lörinczy Dénes. , Protestántizmus és unitá- 
rizmus". Előadó: Dr. Iván László. , Az elsikkadt hegyibeszéd". Elő- 
adó: Simándy Pál. Bezáró istentiszteletet tartott: Pethő István. 

Perczelné Kozma Flóra emlékezete. A kiváló irónő 
és az unitárizmus lelkes harcosának halála tizedik évfordulója alkal- 
mából a budapesti Dávid Ferenc Egylet az összes egybáztársadalmi 
egyesületek bevonásával januárius 17-én szépen sikerült emlék- 
ünnepet rendezett, amelyen gyülekezeti ének után imádkozott Józan 
Miklós püspöki vikárius. Megnyitót mondott Báró Daniel Gábor 

elnök. Gitáron művészi darabokat adott elő: Varga Istvánné. , Per- — 


czelné Kozma Flóra emlékezete" címen ünnepi beszédet mondott 


Buzogány Anna. Ünnepi ódát szavalt: Szokolayné Tompa Márta. 
Énekelt Szilvássy Margit operaénekesnő. Bézárót mondott : Dr. Csiki 
Gábor. "LN 3 

A budapesti Brassai Sámuel Unitárius Ifjusági 

Egyesület fennállásának tizenötéves jubileuma alkalmából ez év 


májusában három napra tervezett jubileumi ünnepségeket rendez. 
Ez alkalomra, felkérés utján, sikerült az ifjuságnak Dr. Varga Béla 
egyházi főjegyzőt ünnepi felolvasás megtartására megnyerni. Az 
egyesület egy közelebbről megjelenő tartalmas emlékkönyvben tárja 
fel a mult küzdelmeit és a leszürt tapasztalatokkal bizakodóan néz 
a jövőbe, hogy az egyesület alapitóinak célkitűzéseit, melyet egy- 
kor zászlójukra irtak, megvalósithassa. A Brassai Sámuelről való 
megemlékezés kovácsolja össze érzéseinket erdélyi testvéreinkkel 
s ébresszen lelkünkben kegyeletes emlékezést a házsongárdi teme- 
tőben pihenő nagy tudós iránt. Kahlfürst Tibor. 

. — Dr. Gyulay Zoltán. Dr. Gyulai Zoltán hitrokonunkat a 
kormányzó a debreceni egyetem fizikai tanszékére rk. egyetemi tanárrá 
nevezte ki. Szivből örvendünk a megérdemelt kitüntetésnek s tudós 
afiának még sok szép sikert kivánunk pályáján. 

A protestáns egyházak nemzetközi szövetsége az 
oroszországi vallásüldözések ellen. A protestáns egyházak- 
. nak a kommunizmus elleni harc érdekében létesitett nemzetközi szövet- 
sége Rotterdamban ülést tartott. A szövetség a leghatározottabban 
tiltakozott az oroszországi vallásüldözések ellen és egyhangulag 
határozati javaslatot fogadott el, amelyet azután megküldöttek Ave- 
nol népszövetségi főtitkárnak. A határozati javaslatban felhívják a 
Népszövetség figyelmét a Szovjetoroszországban folyó egyházüldö- 
zésekre és arra kérik a Népszövetséget, hogy ezt minden eszközzel 
akadályozza meg. Ez most annál könnyebben keresztülvihető, mert 
a Szovjet a Nemzetek Szövetségének tagja. 

A legrégibb evangéliumi kézirat (?). A Brittish Mu- 
zeum által ujonnan közölt ismeretlen evangéliumi töredék a második 


század közepéről ered. Egy másik papyrus, melyet ujabban C. H." 


Roberts, oxfordi tanár fedezett fel felső Egyptomban, hozzáférhető 
lett most már a tudományos világ részére. Utóbbi János evangéliu- 


mának egy töredékét tartalmazza és a szaktudomány mai álláspontja. 

. Szerint, még korábbi időpontra nyulik vissza. Ez a papyrus — amint 
Dibellios, a hires heidelbergi tanár mondja — az angol és német 
: szaktudósok véleménye szerint a második század első negyedéből 
való és ennélfogva. az ujszövetségnek eddig ismert legrégibb irott 
töredéke. Jó azoknak, akik a János evangéliumát a második szá- 
zadban későbbi időben keletkezettnek tartják. Ez a szöveg és más 
fölfedezések világosan mutatják, hogy a keresztény gyülekezetek és 
szent könyveik nagyon korai időben is fönnállottak. Olyan tény, 
amelyre sohasem reméltük, hogy döntő bizonyitékot kapjunk. 

Gyallay Domokos a Petőfi társaságban. A , Magyar 

Nép" jeles főszerkesztőjét, az Unitárius Írodalmi Társaság tagját, 
kit korábban-a Kisfaludy Társaság tisztelt meg azzal, hogy tagjai 
sorába választotta, ujabban a Petőfi. Társaság is levelező taggá vá- 
lasztotta. Ez utóbbi helyen székfoglalóját február hóban tartotta meg 
nagy sikerrel. A szép számu közönség lelkes ünneplésben részesi- 
tette a kiváló erdélyi irót, aki igy a két legkiválóbb magyar iro- 
dalmi társaság tagja lett. Szivből örvendünk Gyallay atyánkfia szép 
sikereinek s kivánjuk, hogy még sok dicsőséget hozzon a székely, 
unitárius névre. 
5 Műsoros éstély. A Teol. Akadémia második műsoros es- 
télyét március hó 1-én délután 6 órai kezdettel tartja, mely alka- 
lommal az akadémiai dalkör énekszámai mellett megnyitót mond 
Vári Albert dékán, , Keresztények-e az unitáriusok ?" címen felol- . 
vasást tart Gálffy Lőrinc tanár, heégedün . játszik Márkos Albert 
Ütő Mária zongorakiséretével, szaval Nagy Ferenc akadémiai 
hallgató: A közönség érdeklődését felhívjuk a tartalmasnak igérkező 
estélyre. 

Husvét eélőíti istentiszteletek a cluji templomunk- 
ban. A cluji templomban március 8-ától kezdve öt vasárnapon át 
a teológiai tanárok fognak. délelétti istentiszteletet tartani a követ- 
kező sorrendben: március 8-án Dr. Kiss Elek, március 15-én Széent- 
Iványi Sándor, március 22-én Vári Albert dékán, március 29-én 
Dr. Varga Béla, április 5-én Gálfi Lőrinc. 

. Hatszázezer diplomás ifjunak nincs állása Ame- 
rikában. A mult évben érettségizett ifjak közül 85 ezer jutott 
álláshoz. A legoptimistább becslések szerint Amerikában az utóbbi 
években érettségizett ifjak közül mintegy 6€0 ezer van állás 

Vallás és nevelés. E két hatalom volt az az erő, mely 
az egyén és az emberi közösség lelkében az aljas és vad ösztönö- 
ket féken tartotta. A vallás és nevelés közös befolyása tette lehe- 

tövé a nagy emberi társadalmak kifejlődését, A XIX. század intel- 


lektuális és teológiai viszályai elválasztották e két erőt egymástól. . 
Ez okozta az emberi lélek decivilizációját. De ez az elszakadás csak . 


ideiglenes. A népnevelés célja és szelleme rövidesen ujra vallásos 
lesz, mert az élet ösztöne ezt kivánja. (Wells: Világtört. 549 I.) . 
Fikker János: :rAz Istenről való felfogás korunk 

tudományos gondolkozásában.c Cluj, 1936. Orient-nyomda . 
8" 901. Az Unitárius Irodalmi Társaság szakkönyvtára 3-ik füzete-. 
ként jelent meg a fenti tanulmány, melynek behatóbb ismertetésére . 


még visszatérünk. 


Kérelem. A , Keresztény Magvető" 1935. évi 3-ik füzete 
teljesen kifogyott. Akinek fölösleges példánya van, arra kérjük, . 


hogy juttassa el a szerkesztőség cimére, 


H 

A jövő utja. Az emberiség ezután következő története há- 
rom probléma megoldása kötül fog forogni u. m. a tulajdonnak ; 
olyan értelmet adni, olyan pénzrendszért teremteni és az álla- 
mok egymásközti érintkezését ugy szabályozni, hogy lehetségessé 


váljék az egész világot átfogó, haladó és boldog emberi akarat- 


közösség megteremtése. (Wells: Világtört. 552 I.) 


A 


Dr. Gál Kelemen tb. igazgató által irt A Kolozsvári 
Unitárius Kollégium Történetes cimü 2 kötetes nagy mű 300. 


leu, amatőr pld. vászonkötésben 500 leu. Megrendelhető, amig a 
kevés készlet még tart, az , Unitárius Iratterjesztőnél" Cluj, Unitárius 
Kollégium. 

Gyászhir. Homoródjánosfalvi Vass Albert gyógyszerész, 
unitárius egyházi tanácsos, életének 67-ik, boldog házasságának 
30-ik évében januárius hó 26-án, rövid szenvedés után Oclandon 
meghalt. Papi családból származott. Öröklött vallásos és egyházias 


tr 

érzése mindvégig lelkének alkotó része volt. Ez érzésből kifolyólag 
hiven teljesítette egyháza iránti kötelességeit. Különösen az oclandi i 
egyházközség életében szerzett maradandó érdemeket, Özvegye és 
két gyermeke, valamint számos rokona kegyelettel örzi emlékét. 


Nyugalma legyen csendes ! 


Szerkesztésért felel: VÁRI ALBERT. 

